open-index/open-wikipedia-markdown huggingface dataset:
郝柏村

**郝柏村**（），字**伯春**，江蘇鹽城人，中華民國陸軍一級上將，做過行政院院長、國防部長，參謀總長等職。前臺北市長郝龍斌係佢嘅仔。

## 生平
郝柏村喺陸軍官校十二期砲科畢業，隨即加入抗日戰爭，參加過1938年嘅廣州嘅役同埋1939年嘅皖南戰役。後又隨孫立人所率領嘅中國遠徵軍38師赴緬甸作戰，兵敗後退入印度休整。1948年喺國共內戰嘅遼西會戰（遼瀋戰役）期間，佢從錦州前線被召回，成為蔣介石嘅侍從官。臺灣前國防部長郭寄嶠上將係佢嘅外父。

1958年金門砲戰（八二三砲戰）發生時喺金門擔任第9師師長，奉命率部戍守小金門（烈嶼）有功，因而獲頒雲麾勳章同虎字榮譽旗，並升任金門防衛司令部司令。1977年4月，晉升陸軍二級上將，調升國防部副參謀總長。1978年6月，掌陸軍總司令。1981年12月由蔣經國總統晉任一級上將，並調升國防部參謀總長，在職八年。參謀總長原來兩年一任，因種種特殊情況一再延任，成為歷任在職最久嘅參謀總長。

## 行政院長
### 軍人進入行政院體系
1988年李登輝繼任總統後為咗安撫國軍，逐漸減少郝嘅軍事影響，先喺1989年升郝做國防部長，後又為咗使喺國民黨黨部內有好大影響力嘅行政院長李煥去職，喺1990年提名郝做行政院長，獲得立法院表決同意，當時稱為「李郝體制」。但係亦引起部份媒體對佢嘅軍人身份嘅撻伐，譬如《首都早報》就以鬥大頭版《屌！反對軍人組閣》為題，作家苦苓（王裕仁）亦以「國嘅將亡，必有ⅩⅩ」為由宣佈「停筆七七四十九天」。1990年5月19號，民主進步黨甚至發起「反軍人干政大遊行」，但國民黨則以美國艾森豪威爾嘅例子反駁，認為郝柏村組閣係軍人從政，而唔係軍人干政。

雖然郝為咗接行政院長放棄一級上將嘅終身頭銜，但係重係被民主進步黨認為係軍人干政，發起遊行反對。當時擔任立法委員嘅陳水扁亦曾喺質詢郝柏村時當場翻枱抗議，重曾因六年國建跳票嘅問題嚮佢掟紙條而被架走。除咗被民進黨立委喺統獨問題上圍攻之外，李登輝喺立法院內嘅代言人——「集思會」嘅立委雖然同係國民黨籍，但係經常同郝柏村對抗。幫郝護航嘅，只有軍係立委同埋新黨嘅前身「新國民黨連線」嘅立委等人。

### 行政院長嘅副署權
由於李登輝同郝柏村對兩岸關係同政策嘅睇法唔同，有時郝會利用行政院長嘅副署權同李交涉。譬如蔣仲苓升一級上將案。由於蔣氏已屆退役年齡，而李企圖以升蔣氏做一級上將加以留用，但郝柏村等人以蔣經國生前嘅制度來反對。原來蔣緯國生前定下嘅制度，凡升一級上將者，必須曾任參謀總長或有重大戰功，但蔣氏無以上條件，連蔣經國自己亦因係無以上條件而拒升一級上將。結果，李登輝唔再勉強升蔣氏為一級上將。

### 軍事會議
郝柏村約同國防部長召開軍事匯報，本來行政院長召國防部長開會係合法嘅，但係被民進黨立委譏係召開軍事會議，企圖奪去總統嘅軍事統帥權。引來民進黨嘅大打抨擊。當時擔任民進黨立委嘅葉菊蘭被問同埋佢嘅指控郝柏村召開軍事會議企圖政變嘅消息來源時，甚至表示係佢嘅先夫鄭南榕託夢告知。

郝柏村嘅回應係：「呢個係屬於軍政範圍內嘅事，國防部長要用幾多裝備、幾多軍隊、花幾多錢，呢啲事我應該知道呀！又唔歸我職權嘅軍令範圍，我所做所為並無逾權啊！」

對於輿論嘅指責，郝柏村嚮總統府聯絡，希望李登輝親自解釋，但係得唔到回應。喺總統府例行記者會上，發言人引述李登輝喺8月1號接見軍事將領嘅談話中話：「每一個人都應該對國傢效忠，呢個係一個新方嚮，同時，我哋做任何事情唔好睇人，要睇國家。」

當時李登輝請就快生日嘅郝柏村食飯之後，郝柏村話：「表面上請我吃飯，但對我嘅所作所為卻唔認同，要揾機會解釋，又唔理唔睬，重喺記者會上修理我一餐，呢個係什麼肝膽相照琺後來我嚮李總統解釋，佢又認為我無錯。」所以，郝柏村話「嗰個係表面嘅，假嘅。」

郝柏村話：「軍令係統係從德國學來嘅，當時德國各地都由皇子做司令官，但係有關作戰嘅事，皇子未必精通，因此都由參謀長擔任發號司令。」「我第啲事或者唔得，只有軍事方面較專業，我參於會議，貢獻啲意見有乜唔妥，而且呢啲都屬於軍政範圍。」

### 辭職
1992年立法院改選，國民黨重大挫敗。雖然國民黨黨內對提名同埋選舉上刻意杯葛以同埋提名另一候選人來同新國民黨連線嘅立委對抗。但喺黃復興黨部自行配票下，集思會立委大幅落選，喺民意支持下新國民黨連線嘅立委，譬如王建煊、趙少康等高票當選。

李登輝以行政院嚮立法院負責係名迫郝柏村辭職，但郝柏村堅持要喺國民黨中常會通過。1993年國民大會閉幕時，民進黨國代同一啲國民黨國代大呼郝柏村下臺，郝唔肯受屈，喺度高呼「中華民國萬歲，消滅臺獨」後宣佈辭職。

1993年8月喺國民黨黨代表大會中，被推舉爲國民黨副主蓆，同副總統李元簇、司法院長林洋港、新任嘅行政院長連戰並列。

1996年退出國民黨，並同林洋港拍檔參選總統，獲得一百六十萬票，喺四組參選人中列第三位。2005年2月6號國民黨主動恢復佢嘅黨籍，並聘任爲中央評議委員會（中評委）主蓆團主席。

## 註


## 參考
* 《無愧——郝柏村嘅政治之旅》，王力行。臺北市：天下文化出版社，1994年出版。 ISBN 957-621-201-4 
* 《八年參謀總長日記》，郝柏村。臺北市：天下文化出版社，2000年出版。 ISBN 957-621-638-9
* 《梁肅戎先生訪談錄》，國史館

## 參閱
* 1996年中華民國總統大選
* 郝龍斌（郝柏村嘅仔）
雞籠灣

**雞籠灣**（ ；），亦寫做**雞籠環**，因為英文叫**Kellett Bay**，所以又叫**奇力灣**。個灣係香港一個海灣，喺香港島西南邊，薄扶林以南，隔籬係瀑布灣，而家嗰度起咗華富邨同華貴邨等等住宅。

雞籠灣一帶，舊時係亂葬崗。

## 註
色戒

**色戒**，可以係:
*色，戒，2007年電影，李安執導
*色，戒 (小說)，張愛玲小說，亦係同名電影嘅改篇來源
*色戒 (2001年電影)，2001年電影，由鍾麗緹主演、Pan Nalin執導
*色戒，係宗教清規之一，男女唔畀親近，以免佢哋性交
怪俠一枝梅

《**怪俠一枝梅**》（**The Vigilante In The Mask**）係香港無綫電視翡翠台嘅古裝劇集，響2004年1月19號到2月13號期間首播，一共有20集，監製係張乾文。
跑馬地馬場

**跑馬地馬場**（**Happy Valley Racecourse**，又叫**快活谷馬場**）係香港賽馬會兩個跑馬場之一，響香港島嘅快活谷。「跑馬地」呢個字以前係指呢個馬場，而家就變做指成個快活谷。

## 歷史
快活谷塊地本應係沼澤。1840年代香港開埠之初，英軍將呢頭填平，嗰頭就爆發瘟疫。迫於無奈，喺1844年轉咗用嚟跑馬。

1846年12月17號至18號，跑馬地馬場舉行咗香港有史以嚟頭一次嘅賽馬活動，當時係純粹嘅業餘性質。1884年，香港賽馬會成立，令到賽馬同博彩活動喺香港華人社區流行起嚟。1931年，跑馬地馬場頭兩座3層高嘅永久看台起好咗。香港日治時期，跑馬地馬場被改名做青葉峽競馬場。

1957年，跑馬地馬場頭兩座3層高嘅永久看台被改建做兩座樓高7層嘅看台；至1969年，再度擴建。

1995年，跑馬地馬場再度完成重建工程，安妥膠跑道被拆卸，成為一座世界級嘅全草地馬場。

## 參考
亂葬崗

**亂葬崗**係冇人理搚亂埋葬啲屍體嘅一笪地方。有時會指係埋葬多過一個人嘅墳墓或坑。

## 成因
亂葬崗嘅出現，原因好多。可能因為啲人窮，冇錢買山地，冇錢搞殮葬，求其搵笪地方埋咗就算；有可能當地嘅政府唔理，或冇能力理，或理唔到。亦都可能係天災、疫症、種族滅絕、打仗咁。

天災、疫症可以一時間死好多人，為咗快啲處理啲死屍，勉得發生疫症，亂葬崗可以短時間搞掂大量嘅死屍。喺種族滅絕或打仗嘅情況用亂葬崗嚟冚埋戰爭罪行。

## 大眾文化
喺大眾文化、傳說裏面，通常會將亂葬崗同鬼連埋起嚟，係鬼故唔少得嘅元素。

## 拎
* 蘋果日報 - 要聞港聞 - 20080526 - 層層 亂葬崗埋無名屍 108塊磚　 108個編號代表 108亡魂 http://www.mihk.hk/forum/thread-550322-1-1.html
* General article about mass graves
* Article about the effects of mass graves after the 2003 Iran earthquake.
港島民生書院

**港島民生書院**（Munsang College (H.K. Island)，簡稱IMSC）係一間基督教男女津貼嘅英文中學，位於香港東區西灣河太安街，喺1999年創校。校園佔地75350平方呎。喺2004年9月成立港島民生書院舊生會。

## 學校使命
以「光與生命」同「人人為我，我為人人」為訓，以基督嘅精神辦學，發展學生嘅全人教育，培養好學自學嘅精神，確立積極正面嘅人生觀，堅定意志，追求崇高嘅理想，貢獻社會。

## 睇埋
* 民生書院

## 出面網頁
* 港島民生書院
新城知訊台

**新城知訊台**係新城廣播旗下嘅一個廣播頻道，喺1991年7月啟播，係目前新城廣播兩個粵語頻道之一。呢個台嘅頻率係FM 99.7-102.1MHz。有兩個台長，朱明銳係新城知訊台台長（音樂同娛樂），而趙國安擔任新城知訊台台長（財經同資訊），節目總監係劉婉芬，高級監製係林柏希。

新城知訊台喺開台嗰陣叫做**新城勁歌台**，1994年改叫**新城997**，2001年改做**新城娛樂台**，再喺2008年改為而家嘅名。

新城知訊台以粵語廣播，以資訊、娛樂同埋音樂為主，部份時間聯播新城財經台同嘅節目，定位唔係咁清晰。個台嘅口號係「知訊音樂 成就力量」。

## 過往口號

## 現時播放節目表列
*資訊性節目
**中國財經60分（同新城財經台聯播）
**集知新世代集
**知新世代之香樹輝 King King 傾（同新城財經台聯播）
**智慧、創富
**生活好國度
**知識迎人
**繼續開市（同新城財經台聯播）
**一周新聞
**女當家 男當家
**小文化社
**星期日報
**財經一周
**教育網
**越學越強
**星期日．保健日系列節目
**精英 A 班
*娛樂節目
**好男好女
**啤梨士多
**純粹嬉戲 Hey
**卡拉O!FACE
**新香蕉俱樂部
**全‘旅’打
**風馳60分
**光映 16 : 9
**新新青年互助委員會
**百分百張瑪莉
**小寶與文迪
**星期日大菠蘿
**火熱新一代
*音樂節目
**越夜越音樂（同新城財經台聯播）
**流行直播室（同新城財經台聯播）
**早餐好歌
**新城勁爆流行榜
**國語力
**新城國語力排行榜
**音樂通世界
*同廣東電台聯播節目
**粵港越流行（同南粵之聲聯播）
**粵港潮（同城市之聲聯播）
**音樂先鋒榜（同音樂之聲聯播）

## 出面網頁
*新城知訊台節目表
天災

**天災**，或者就噉**災**，係有人死傷，兼且有財物或受損，嘅一啲自然現象。
## 包啲乜
*地震
*瘟疫
*海嘯
*火燭、火災
*水浸、洪水、水災
*風災
*旱災
*雪災、雪崩
*山泥傾瀉
*冰雹

## 睇埋
*人禍
春田花花幼稚園校歌

《**春田花花幼稚園校歌**》係香港漫畫《麥嘜》裏面嘅一首廣東歌，重喺1990年代now TV播嘅《春田花花幼稚園》同2001年上映嘅動畫電影《麥兜故事》入面出現。校歌開頭，用咗《國際歌》嘅聲調，再填上粵語諧音嘅歌詞，扮細路仔發音不清嘅情況。首歌嘅最特別係條字幕片，係用廣東話同音同調嘅字嚟寫。

## 文化背景
喺香港，舊時嘅兒歌或者教會歌（例如：「有隻雀仔跌落水」、「齊來，崇主信徒」），大多數嘅歌詞，都係唔協廣東話嘅聲調，出嚟會變晒音（兒歌嗰度自《跳飛機》開始先有轉變, 而教會歌就由《齊唱新歌》開始先至有轉變）。呢首歌就係用變音歌詞嚟玩。

## 攷

## 拎
*Character animation in HK 麥兜
*HKFA：麥兜故事 My life as McDull
劉嘉玲

**劉嘉玲**（；；）係香港電影同埋電視劇女演員，1980年由中國大陸移民去香港，以前係體操選手。

劉嘉玲同老公梁朝偉都好鍾意運動，劉嘉玲特別鍾意玩水上電單車、潛水，仲試過去瑞士跳傘。

## 拍過嘅電影
* 1987年， 《江湖情》
* 1991年，《阿飛正傳》
* 1993年，《新難兄難弟》
* 1994年，《金枝玉葉》
* 2003年，《無間道Ⅱ》
* 2004年，《2046 (電影)》
* 2007年，《好奇害死貓》
* 2010年，《狄仁傑之通天帝國》
* 2013年，《狄仁傑之神都龍王》
* 2018年，《狄仁傑之四大天王》
* 2022年，《明日戰記》

## 參考資料

## 出面網頁

* 經歷與作品列表
* 《東周刊》犯法，刊登女星受虐照片，令傳媒老闆楊受成雜誌賣盤

類:香港電影女演員
豐年路站

**豐年路站**（；）係嘅一個車站，喺香港新界元朗區青山公路同埋豐年路交界附近，為豐年路同元朗廣場一帶嘅居民提供服務。

## 車站結構

*停靠2號月台列車均須停喺指定位置上落客。

### 車站月台
**豐年路站**本身淨係包括兩個側式月台及連接過路處或者行人天橋嘅行人路，係唯一響青山公路（元朗段）而兩邊月台並列嘅車站。

由於呢段路線嘅輕鐵路軌起喺青山公路元朗段最中間嘅兩條行車線上，所以路軌側邊嘅月台都係起喺路中間。東行同西行嘅1號同2號月台喺豐年路附近嘅行人天橋同埋青山公路一組行人過路處嘅中間。

此站曾經喺2000年嘅輕鐵月台改善工程中擴建，主要係連接行人天橋嘅行人路同埋喺兩個月台向西面增建一卡列車嘅長度以容納多一架列車。現時2個月台長大約60米，可以同時停泊3輛輕鐵單卡。1號同2號月台嘅擴建部分分別喺2000年7月12日同埋7月13日啟用。

### 車站周邊
*元朗廣場
*元朗警署
*元朗賽馬會健康院
*元朗民政事務處大樓
*元朗（西）巴士總站
*朗屏站

### 鄰接車站

## 接駁交通

*港鐵巴士：
**K65 - 元朗（東）↔ 流浮山
**K68 - 元朗工業邨 ↔ 元朗市鎮公園（循環線）
**K73 - 天恆 ↔ 元朗（西）（循環線）
**K73P - 天逸 → 元朗（東）（只在繁忙時間提供服務）
**K74 - 天瑞 ↔ 元朗（東）（循環線）（只在繁忙時間提供服務）

## 歷史
**豐年路站**喺輕鐵初初起嗰陣同步興建，喺1988年9月18號啟用。車站啟用初期原本叫**大會堂站**（因為位置接近元朗大會堂），及後改名做豐年路站。

## 利用狀況
本站跟住輕鐵喺1988年啟用。雖然同元朗市中心距離稍遠，但係附近有元朗廣場同埋唔少學校，多年嚟人流逐步增加，甚至不勝負荷。九廣鐵路公司作出多項措施，包括開通兩個月台通往行人天橋（因為行人天橋係後期加建嘅）嘅兩條新樓梯，將兩個月台擴闊同延長至容納3架列車，喺2號月台實施唔同路線喺唔同位置上落客等，擠迫情況先至有改善。

## 上一站‧下一站
陳倩揚

**陳倩揚**（**Skye Chan**，）係2008年香港小姐亞軍同國際親善小姐得主，佢參選之前喺國泰航空做空中服務員。

2016年8月3號，陳倩揚同無綫電視約滿離巢。

## 感情同屋企
2010年12月4號陳倩揚同拍拖8年嘅男朋友陳浩然結婚。2011年6月生咗7.3磅大仔陳羲廷（Auryn）。2015年1月2號生咗7.3磅細仔陳羲穎。

## 演出
### 電視節目（ViuTV）
*2020年：《豆釘去旅行2》（主持）
*2021年：《最後一屆口罩小姐選舉總決賽》（評判）

### 電視劇（ViuTV）
*2025年：《三命》 飾 林海琪（中年）

### 電視節目（奇妙電視）
*2016年：《喜出望外》（《細細Love》環節主持）

### 電視節目（無線電視）
2008年：
*香港小姐面試實錄（04/05/08）
*眾志成城抗震救災（17/05/08）
*香港小姐美麗印記 
*香港小姐美麗日記 
*香港小姐加勒比海熱力派對（26/06/08、03/07/08） 
*港姐水上樂園熱浪派對（03/07/08、04/07/08）
*當香港小姐遇上香港先生時（05/07/08）
*旅遊大使純美檔案（10/07/08） 
*亮相（12/07/08） 
*香港小姐純美蛻變（17/07/08） 
*2008年度香港小姐競選決賽（19/07/08） 
*2008TVB最受歡迎廣告頒獎禮（26/07/08） 
*2008香港先生選舉（02/08/08） 
*范後感（02/08/08）
*08港姐領獎全接觸廣告雜誌（03/08/08）
*萬眾同心公益金40周年（06/09/08）
*澳門威尼斯人®2008澳門小姐（07/09/08）
*香港小姐美麗薈萃馬來西亞（09/10/08、16/10/08）
*國識.旗識（06/11/08）
*澳門威尼斯人®第四十八屆國際小姐選舉（08/11/08）
*童心同行愛之夜（22/11/08）
**2009年**
*國際中華小姐閃亮登場（13/01/09）
*09年國際中華小姐競選（17/01/09）
*華麗翡翠星力量（20/01/09）
*金牛獻瑞迎新春（26/01/09）
**2011年**
*心有靈犀 第3集（06/02/2011)
*洪武三十二 飾 四皇妃－儀華（04-05/2011）
*點解阿Sir係阿Sir 飾 Macy－物理治療師（程sir女朋友）（05/2011）

## 拍過嘅廣告
康泰冬日4S系列

## 出面網頁
* 
*
李嘉欣

**李嘉欣**（，）係1988年度香港小姐競選冠軍。

## 生平
李嘉欣喺澳門出世，係中葡混血，老豆係葡萄牙人，有一個家姐。中學時代係瑪利諾修院學校讀書。李嘉欣童年時代好唔平凡，3歲時就做過廣告童星，14歲就做模特兒。當時候冇咩女仔會有咁好彩。

### 選美
18歲李嘉欣啱啱參加完中學會考，就參選咗香港小姐競選，贏咗冠軍。第二年國際華裔小姐，李嘉欣亦都得到咗冠軍。當時有人形容李嘉欣係「驚艷」。即使到咗依家，人哋都會話李嘉欣至係真正嘅港姐冠軍。

### 演出
當選港姐冠軍之後，李嘉欣開始參與幕前演出。佢第一部作品係無綫電視電視劇《花月佳期》，同吳鎮宇合演。無耐佢開始演出港產片，好似周星馳主演嘅《鹿鼎記》李嘉欣就有份演出。佢最突出嘅係1993年同黎明合演嘅《原振俠》。但隨住1990年代尾港產片市道轉差，李嘉欣已經再冇點演戲。

### 感情生活
外界一般都望住李嘉欣感情史多過佢嘅演出。佢早喺啱啱參選港姐嗰陣就同倪震拍拖，但無耐分咗手。1992年佢又傳出同黎明有來往。之後佢成日都牽涉到一啲城中名人嘅緋聞，當中有啲名人重已經結過婚，因此成日俾人鬧狐狸精。到咗年前李嘉欣終於同許晉亨結婚。

## 演出作品
### 電視劇
* 1989年：《花月佳期》
* 1993年：《原振俠》

### 電影
* 1990年：《靚足100分》
* 1990年：《至尊計狀元才》
* 1990年：《倩女幽魂2人間道》
* 1991年：《俠女傳奇》
* 1992年：《妖獸都市》
* 1992年：《鹿鼎記》
* 1992年：《方世玉》
* 1993年：《飛狐外傳》
* 1995年：《墮落天使》
* 1997年：《97古惑仔之戰無不勝》 
* 1999年：《黑馬王子》 
* 2000年：《俠骨仁心》 
* 2001年：《愛情白麵包》 
* 2001年：《完美情人》
* 2002年：《豬扒大聯盟》 
* 2003年：《Miss杜十娘》

## 爭議

### 介入劉鑾雄同寶詠琴嘅婚姻
李嘉欣曾經介入劉鑾雄同寶詠琴嘅三角戀愛關係，曾經哄動一時，當時傳出李嘉欣喺電話爆粗鬧寶詠琴，甚至係半夜三更打電話去。寶詠琴曾經公開批評李嘉欣為人虛偽，平日睇落去好似仙女咁，但私下就非常不堪，話自己「最恨李嘉欣」，有病都係被佢激出嚟。李嘉欣之後承認自己傷害過其他人嘅家庭，但就否認打過粗口電話俾寶詠琴。

### 同劉鑾雄電話爆粗錄音外流事件
2007年，互聯網流傳幾段錄音，內容係有關李嘉欣同富商劉鑾雄（大劉）爭執，對話大多係李嘉欣指罵劉鑾雄以多名女藝人簽約為名，包括蔡少芬同洪欣，實際上係故意同佢發生關係。不過一般網民相信呢啲錄音係喺1990年代偷錄嘅。

而錄音外流後，觀眾大多都落眼於點解李嘉欣背著劉鑾雄元配寶詠琴同劉鑾雄發生關係，但竟然可以咁大條道理咁謾罵劉鑾雄風流。而李嘉欣喺錄音中嘅一句指罵劉鑾雄嘅說話「我真係恭喜你呀！」更成為香港網民借來諷刺嘅句子。

## 參考
巴西龜

**巴西龜**（*Trachemys scripta elegans*），正名**紅耳龜**，係一種原產美國，水陸兩棲嘅龜。

因為佢哋頭頂後面兩邊有兩條紅色粗紋，所以又叫紅耳龜，係龜類入面嘅優良品種。

## 原產地
巴西龜嘅原產地其實唔係巴西，而係生存喺北美密西西比河及格蘭德河流域。

## 說明
巴西龜又平又易養，好容易買到。而家俾唔少家庭當做寵物嚟養或者作為觀賞用寵物。巴西龜可能係世界上飼養最廣嘅一種爬行動物。

巴西龜因為大量掠奪同類生存資源，被列為世界最危險入侵物種之一。

## 睇埋
*香港爬蟲類
過山烏

**過山烏** (*Ophiophagus hannah*)，又叫過山峰，正名**眼鏡王蛇**，係全世界最長嘅毒蛇。

## 睇埋
* 香港爬蟲類
同位異音

（，），或者叫，係語言學術語，指幾個唔同嘅語音對應到同一個音位。又叫做**同位音**、**音位變體**。由於每種話嘅音位配置都唔同，所以兩個音係唔係同位異音，要視乎語言而定。一般來講，同一個音位嘅異音，即使撈亂來用，都唔會影響意思，因為嗰種話係母語嘅人，聽說話嗰陣自然唔會理同位異音嘅分別，將佢呢嘅音睇成係「一樣」。不過，撈亂同位異音來用，會令聽嘅人覺得唔自然、發音唔正。

譬如粵語裏面，有個音位，多數讀（如：思（）、閃（）、蝕（），但係響韻尾同之前，就讀（如：聲（）、色（））。咁即係話，同呢兩個語音，係同位異音，對應到音位。即使有人撈亂呢兩個語音，例如將「聲」讀成（將韻母讀成好似普通話嘅「星」噉），又或者將「閃」讀成，意思都係一樣，但係就會令人覺得佢發音唔正。

好似普通話入面嘅可以用來表示「德」嘅母音[ɤ]，又可以表示感嘆詞「呢」嘅母音，咁樣同喺普通話入面就係同位異音，佢哋嘅共同音位係。

又好似英文入面嘅音位，一般係發音（噴氣），但係喺佢喺音後面就發音（唔噴氣）好似speed就讀。

## 參見
*Phoneme
*音素 
*音韻學
*語音學條目一覽（List of phonetics topics）
*詞素變題（Allomorph）
*自由變異（Free variation）
房貸美

**房貸美**（**Freddie Mac**），又叫**房地美**，係美國政府贊助企業中第二大，規模只係細過房利美，主要業務係買起美國房屋按揭貸款然後去發債券，咁就可以賺到利差。

## 睇埋
*房利美
爬蟲館 (屯門公園)

屯門公園裏面嘅**爬蟲館**係香港康樂及文化事務署設立嘅其中一個爬蟲館（另一個位於香港動植物公園），1999年4月啟用（嗰時總面積有12.5公頃）。2006年6月再拓展新翼部分，總面積就增加到500平方米。個館位於公園南面嘅草地，面積大約 245 平方米。設施包括室內展覽缸同埋露天展覽場，展出唔同品種嘅爬蟲類動物。

個館而家有 20 種共43隻生勾勾嘅展品，以圖文介紹有關資料，並設有七個爬蟲類嘅模型標本。每年嘅入場人次達 40 萬，現已成為屯門公園嘅主要景點。

## 養啲乜

現時爬蟲館養咗唔同種類嘅蜥蜴、變色龍、龜同蛇，大概有60隻，現時已引入一條眼鏡凱門鱷一齊養，喺大型陸龜嗰邊冇幾遠有一間房畀佢住。

另外入面嘅大型陸龜生咗3隻龜仔。

## 開放時間
09:00-18:00

## 價錢
免費入場

## 相片

Image:HK Tuen Mun Park map 1.JPG|屯門公園嘅設施分佈圖
Image:HK Tuen Mun Park monitor mobel.JPG|水巨蜥模型
Image:Chinese_Water_Dragon.jpg|中國水龍
Image:HK Spurred Tortoise.JPG|紅腿陸龜 Geochelone carbonaria 


## 出面網頁
*屯門公園爬蟲館
卡拉季奇

**卡拉季奇**（又譯**卡拉迪奇**）（，，）係前波斯尼亞政治人、詩人、精神科醫生。由1995年開始俾海牙嘅戰爭罪行法庭通緝，指控佢涉及種族滅絕同埋戰爭罪行，包括策劃1992年至1995年圍攻薩拉熱窩嗰時殺死11,000人 ，1995年喺斯雷布雷尼察（Srebrenica）殺死8,000個回教徒。2008年7月21號卡拉季奇喺貝爾格萊德市郊嘅巴士俾人捉實，之後海牙國際法庭會引渡佢受審。

## 屋企
卡拉季奇1945年喺南斯拉夫嘅佩特尼察嘅農民家庭出世，老頭係二戰塞族游擊隊成員，對抗納粹德軍，卡拉季奇要到五歲嗰時先見返一路坐監嘅老頭。

## 簡歷
1971年，卡拉季奇喺薩拉熱窩大學醫學系畢業，做咗心理醫生，放工之後鍾意寫細路仔詩歌、劇本同埋塞族民歌，之後做埋詩人。1989年，卡拉季奇從政。到咗1990年代，南斯拉夫分裂，回教徒主導嘅波斯尼亞政府喺1991年宣布獨立，卡拉季即刻宣布成立波斯尼亞塞族共和國，由佢做總統。

## 攷

## 出面網頁
莫斯科

**莫斯科**（）係俄羅斯聯邦嘅首都，亦係俄羅斯政治、經濟、科學文化同交通中心。成個莫斯科人口達到18,800,000（市區人口：13,010,112），係歐洲人口第二多嘅城市，佔咗成個俄羅斯人口嘅1/7。莫斯科面積2,561.5平方公里，市區東西長39.7公里，南北長51.8公里。莫斯科係根據莫斯科河個名嚟到命名嘅。

莫斯科喺1147年建城，到而家已經有800幾年歷史。

## 史
喺1174年莫斯科正式建立。
### 中世紀嗰陣嘅莫斯科

## 標準時間
left|75px
呢個地區用緊莫斯科時間嘅標準時間。時差係UTC+3個鐘頭，冇夏令時間。2011年3月之前，標準時間係UTC+3，夏令時間係UTC+4，但係喺同年3月開始就將夏令時間定為標準時間，等於係廢除咗夏令時間制度。2014年10月開始全年都係UTC+3。

## 經濟
[縮圖|right|250px|新市中心「[莫斯科城」]]

2022年莫斯科都會區嘅總產值係5,048.08億美元，係全世界經濟規模排第十六嘅都會區。喺歐洲排第四，僅次於大倫敦、巴黎都會區同萊茵-魯爾都會區。

2024年，美國經濟雜誌《福布斯》公布嘅統計顯示，莫斯科有74個擁有10億美元以上個人資產嘅大富豪，係全球第二多大富豪嘅城市（同香港並列），僅次於紐約。

## 政治

### 政區

2012年7月1號，莫斯科市併入咗相當於諾沃莫斯科夫斯基區同特羅伊茨基區嘅地區，令到市區面積一下子增加咗大約2.5倍。自此之後，莫斯科市分為以下12個政區（俄文：Административные округа, АО）。以前1960年代建成嘅莫斯科環城公路差唔多就係莫斯科市嘅邊界線，但而家市區面積已經擴大咗當時嘅3倍左右。

# 中央區（俄文：Центральный АО）
# 北區（俄文：Северный АО）
# 東北區（俄文：Северо-Восточный АО）
# 東區（俄文：Восточный АО）
# 東南區（俄文：Юго-Восточный АО）
# 南區（俄文：Южный АО）
# 西南區（俄文：Юго-Западный АО）
# 西區（俄文：Западный АО）
# 西北區（俄文：Северо-Западный АО）
# 澤列諾格勒區（俄文：Зеленоградский АО）
# 諾沃莫斯科夫斯基區（俄文：Новомосковский АО）
# 特羅伊茨基區（俄文：Троицкий АО）

呢啲行政區仲會再細分為區（俄文：район，俄語讀音係「賴雍」）。

### 市政
市議會有35個議席。喺2009年10月12日嘅選舉中，統一俄羅斯黨大獲全勝。尤里·盧日科夫喺1992年當選市長，佢任內積極發展經濟，政府大力搞基建同吸引外資，令到經濟高速增長。佢仲積極保護同培育小企業，解決咗失業問題，將失業率壓低到全國平均水平嘅十分之一，因此得到市民嘅高度支持，維持咗18年嘅長期執政。但係2008年雷曼兄弟破產之後經濟開始放緩，加上長期執政帶嚟嘅貪污腐敗問題開始浮現，最後喺2010年9月28日畀時任總統德米特里·梅德韋傑夫撤職。

### 歷任蘇聯共產黨市委員會第一書記
* 伊薩克·澤連斯基（首任，1921年 - 1924年）
* 尼古拉·烏格拉諾夫（第2任，1924年 - 1928年）
* 維亞切斯拉夫·莫洛托夫（第3任，1928年 - 1929年）
* 卡爾·鮑曼（第4任，1929年 - 1930年）
* 拉扎里·卡岡諾維奇（第5任，1931年 - 1934年）
* 尼基塔·赫魯曉夫（第6任，1934年 - 1938年）
* 亞歷山大·烏加羅夫（第7任，1938年 - 1938年）
* 亞歷山大·謝爾巴科夫（第8任，1938年 - 1945年）
* 格奧爾基·波波夫（第9任，1945年 - 1949年）
* 尼基塔·赫魯曉夫（第10任，1949年 - 1950年）
* 伊萬·魯緬採夫（第11任，1950年 - 1952年）
* 伊萬·卡皮托諾夫（第12任，1952年 - 1954年）
* 葉卡捷琳娜·富爾采娃（第13任，1954年 - 1957年）
* 弗拉基米爾·烏斯季諾夫（第14任，1957年 - 1960年）
* 彼得·傑米切夫（第15任，1960年 - 1962年）
* 尼古拉·葉戈雷切夫（第16任，1962年 - 1967年）
* 維克托·格里申（第17任，1967年 - 1985年）
* 鮑里斯·葉利欽（第18任，1985年 - 1987年）
* 列夫·扎伊科夫 （第19任，1987年 - 1989年）
* 尤里·普羅科菲耶夫（第20任，1989年 - 1991年）

### 歷任市長
* 加夫里伊爾·波波夫（首任，1991年 - 1992年）
* 尤里·盧日科夫（第2任，1992年 - 2010年）
* 弗拉基米爾·列辛（臨時代理，2010年）
* 謝爾蓋·索比亞寧（第3任，2010年 - 至今）

## 氣候
莫斯科係溫和嘅溫帶大陸性濕潤氣候。極端氣象幾頻繁。12月會開始漫長嘅冰雪消融期，降雪量大，平均年積雪期長達146日（11月頭到4月中），冬季長而天色陰暗。1月平均氣溫-10.2℃（最低-42℃），平均每年氣溫零度以上嘅日數係194日，零度以下日數103日。而夏天可能氣溫急跌同落雨。7月平均氣溫18.1℃（最高37℃）。總計全年天氣晴朗時間約莫1568個鐘。

## 參考
短吻果蝠

**短吻果蝠**，舊時叫**犬蝠**（***Cynopterus sphinx***），係一種以食果實為主嘅蝙蝠之一。亦係森林裏面重要嘅種子傳統者之一。喺香港，佢亦係唯一一種用蒲葵葉造巢嘅蝙蝠。佢會將塊葉整到成個帳蓬咁樣，葉面向下墮。

## 生境
森林、濕地、草原、高山上

## 食啲乜
主要以生果為主，有時都會捉蟲食。佢哋重會為好多種植物傳播花粉（例如香蕉）同種（例如榕樹）。佢哋會吞咗啲細粒嘅果實，大粒嗰啲就會用口擠出汁液，然後將種子吐出嚟。

## 分布
印度、斯里蘭卡、孟加拉、緬甸、越南、香港等地

## 相

File:Greater short-nosed fruit bat (Cynopterus sphinx) feeding on Kapok (Ceiba pentandra) at night in Kolkata W IMG 3881.jpg|feeding on Kapok (Ceiba pentandra) at night in Kolkata, West Bengal, India.
File:Greater short-nosed fruit bat (Cynopterus sphinx) feeding on Kapok (Ceiba pentandra) at night in Kolkata W IMG 3877.jpg|feeding on Kapok (Ceiba pentandra) at night in Kolkata, West Bengal, India.
File:Greater short-nosed fruit bat (Cynopterus sphinx) feeding on Kapok (Ceiba pentandra) at night in Kolkata W IMG 3860.jpg‎ |feeding on Kapok (Ceiba pentandra) at night in Kolkata, West Bengal, India.


## 參考
*《香港陸上哺乳動物圖鑑》
*《夜行一族：哺乳動物情報》

## 睇埋
*香港哺乳動物
生日會

**生日會**，可以係:

*社交聚會，慶祝親屬、朋友、同學、同事等一年一度嘅生日
*《生日會》，1968年美國電影，由威廉․弗萊德金導演
*生日會樂隊，1977年至1983年嘅澳洲另類post-punk潮流音樂組合
自由黨

**自由黨**可以係：
* 自由黨 (香港)，香港政黨之一
* 澳洲：澳洲自由黨
* 巴哈馬：進步自由黨
* 巴西：自由黨
* 哥倫比亞：哥倫比亞自由黨
* 加拿大：加拿大自由黨
** 英屬哥倫比亞自由黨
** 亞伯達自由黨
** 沙斯卡寸旺自由黨
** 馬尼托巴自由黨
** 安大略自由黨
** 魁北克自由黨
** 諾華斯高沙自由黨
** 新賓士域自由黨
** 愛德華王子島自由黨
** 育空自由黨
* 芬蘭：自由黨
* 冰島：自由黨
* 日本：
**自由黨 (日本，1998年)
**自由黨 (日本，2016年)
* 菲律賓：自由黨
* 魁北克：魁北克自由黨
* 盧旺達：自由黨
* 瑞士：瑞士自由黨
* 美國：紐約自由黨
* 英國：自由黨 (英國)
* 洪都拉斯：洪都拉斯自由黨
民主黨

**（Democratic Party）**，可能係：
* 阿爾巴尼亞 - 三個唔同嘅政黨：民主聯合黨，民主黨，阿爾巴尼亞民主黨 
* 安道爾 - 安道爾民主黨 
* 澳洲 - Australian Democrats 
* 比寧 - 比寧民主黨 
* 波斯尼亞黑塞哥維那 - Croatian Democratic Community，塞爾維亞民主黨 
* 博茨瓦納 - 博茨瓦納民主黨 
* 中華人民共和國 - 中國民主黨 
* 中華民國 - 民主進步黨 
* 科特迪瓦 - 科特迪瓦民主黨 
* 克羅地亞 - Croatian Democratic Community 
* 塞浦路斯 - Democratic Rally （Dimokratikos Sinagermos），Democratic Party （Dimokratikon Komma） 
* 捷克共和國 - Civic Democratic Party 
* 東帝汶 - 民主黨 
* 赤道畿內亞 - 赤道畿內亞民主黨 
* 加蓬 - 加蓬民主黨 
* 香港 - 民主黨 (香港) 
* 日本 - 日本民主黨 
* 盧森堡 - 民主黨 
* 荷蘭 - 民主人66 
* 新西蘭 - 新西蘭民主黨 
* 波多里哥 - Popular Democratic Party 
* 羅馬尼亞 - 羅馬尼亞民主黨 
* 俄羅斯 - Democratic Party of Russia Yabloko 
* 塞內加爾 - 塞內加爾民主黨 
* 塞爾維亞和黑山 - 塞爾維亞民主黨和民主黨 
* 塞舌爾 - 塞舌爾民主黨 
* 斯洛文尼亞 - 斯洛文尼亞民主黨 
* 南非 - 南非民主聯盟 
* 大韓民國 - 千年民主黨 
* 塔吉克斯坦 - 塔吉克斯坦人民民主黨 
* 泰國 - 泰國民主黨 
* 土庫曼 - 土庫曼民主黨 
* 美國 - 民主黨 (美國) 
* 拉丁美洲 - Socialist Democratic Liberal Party 
* 土耳其 - 民主黨 

## 睇埋
*民主派
*中國農工民主黨
黃錫凌羅馬拼音

**黃錫凌羅馬拼音**係一個由專研粵語嘅語言學家黃錫凌設計嘅粵語羅馬化方案，佢同埋粵語寬式萬國音標一齊刊載喺《粵音韻彙》入面嘅附錄《粵音羅馬字注音新法建議》。。

## 音系
好似其他中文嘅語言噉，廣東話係單音節嘅，每個音節都可以分割做韻母、聲母同埋聲調。黃錫凌羅馬拼音所用嘅拼音字母係拉丁字母，並連同上標同下標符號去標示聲調。

### 韻母
因為韻母同詩詞等文學作品嘅押韻有關，所以中文嘅重音通常係喺韻母上。標準粵語共有53個韻母。

#### 韻母元音

呢套拼音方案表示粵語10個基本元音音素嘅方法係噉嘅：

#### 單元音韻母/雙元音韻母
除了[ɐ]之外，粵語所有嘅元音音素都可以自成一個單元音韻母。

粵語一啲元音音素可以同-i、-u和-ue三個韻尾結合，組成雙元音韻母：

#### 鼻音韻母
呢套拼音方案表示[m]、[n]同[ŋ]呢三個鼻音輔音嘅方法係噉嘅：

[m]、[n]同[ŋ]呢三個輔音同時都係韻尾，可以同其他元音音素結合，組成下列鼻音韻母：

#### 入聲韻母
呢套拼音方案表示[p̚]、[t̚]同[k̚]呢三個入聲輔音嘅方法係噉嘅：

/p/、/t/同/k/呢三個輔音同時都係韻尾，可以同其他元音音素結合，組成下列入聲韻母，由呢啲韻母組成嘅字，聲調係入聲：

#### 自成音節輔音
[m]和[ŋ]這兩個輔音喺粵語入面，可以自成一個音節，喺萬國音標度用[m̩]同[ŋ̩]標示。

下面係黃錫凌羅馬拼音同萬國音標標示呢兩個自成音節輔音嘅方法：

### 聲母
聲母由輔音組成，粵語大部份單字都有聲母，少部份單字冇聲母。粵語共有19個聲母。

喺《粵音韻彙》度，黃錫凌從「dz、ts、s」分拆出另一組聲母「dz2、ts2、s2」，羅馬拼音拼作「dj、ch、sh」，對應普通話嘅捲舌音「ㄓ、ㄔ、ㄕ」。不過，黃錫凌表示兩者嘅讀音實際上冇分別。

### 聲調
粵語有9個聲調，其中「陰入」、「中入」同「陽入」呢三個聲調嘅調值，分別同另外三個聲調「陰平」、「陰去」同「陽去」嘅調值相同，所以有「九聲六調」之說。聲調對區別粵語單字唔意思好重要。粵語嘅聲調同時亦組成咗詩詞用字嘅聲調，即係平仄。

根據黃錫凌嘅粵語拼音方案，標示粵語聲調的時候，可以使用數字或者符號。

由於黃錫凌在制定這套拼音方案的時候，冇考慮到打字機同電腦使用者嘅需要，所以佢哋難以輸入呢個拼音方案中使用嘅聲調符號。下表列出黃錫凌羅馬拼音方案所使用嘅聲調符號，並以粵語寬式萬國音標度嘅數字標調作為對照。

## 睇埋
*粵語寬式萬國音標

## 參考文獻



## 拼寫註釋
廣州話拼音方案

**廣州話拼音方案**又叫做**廣州拼音方案**，係中華人民共和國廣東省教育部喺1960年公佈嘅粵語拼音方案，用嚟拼寫廣州話嘅語音。實際上呢個方案嘅早期設置並唔科學，仲存在音素殘缺嘅問題。1980年代，饒秉才教授喺呢個方案嘅基礎上面進行大幅修改。而家睇到嘅廣州話拼音方案，就係經過饒秉才修訂之後嘅版本。有啲目前由中國大陸發行嘅非專業廣州話教程同字典，多數用呢個方案。同期發行嘅拼音方案仲有廣東嘅梅縣話（屬客家話系統）、潮汕話、海南話（以上屬閩語系統）嘅拼音方案。呢啲方案用相似或者唔同嘅音標原理，嚟表示啲話嘅音。

雖然廣州話拼音方案唔及得粵語耶魯拼法、教育學院拼音方案同粵拼等方案咁流行，但係佢仍然用喺一啲出版物度，特別係喺中國大陸出版嘅書。

## 方案內容
以下列出嘅方案內容，以饒秉才教授嘅1980年修訂版本做準，同時用註釋嚟標明1960年原方案嘅差異地方。

### 字母表
總共有26個字母，請睇下面個表：

* r、v兩個字母用嚟拼寫普通話同外來語，拼寫廣州話嗰陣唔用。
* 廣州話拼音字母有三個附加符號字母：ê、é、ü，其中é同漢語拼音字母唔同。呢幾個字母係e、u字母嘅變體，未列入表內。
* 1960年版本嘅原方案入面，仲有一個附加符號字母：ô，係o字母嘅變體，亦都未列入表內。呢個字母喺80年版本度廢止咗。

### 聲母

* z、c、s同j、q、x兩組聲音，廣州話嘅讀音冇區別，淨係喺拼寫韻母嗰陣唔同。z、c、s同韻母首音a、e、ê、é、o、u、ê相拼，j、q、x同韻母首音i、ü相拼。（有啲出版物忽略呢條規則，淨係用其中一組。）

* gu、ku係圓唇嘅舌根音，作為聲母使用，唔可以單獨注音。單獨注音時係音節，唔係聲母。

* y、w拼音時係當成聲母噉用，拼寫出來嘅音節相當於漢語拼音方案嘅複韻母。但係由於廣州話入面，呢啲韻母前面唔再拼聲母，因此淨係作為音節噉用。

#### 韻母
韻母一定有韻腹，即係主要元音。有時都會有韻尾。

#### 韻腹
韻腹即係韻母入面嘅主要元音，有a、e、ê、é、o、i、u、ü。

* 1960年版本嘅原方案入面，仲有一個韻腹：ô。呢個字母喺80年版本度廢止咗。

#### 介音
方案入面，淨係得u係介音，佢只會喺聲母g或者k、韻尾首音係a、e、i或者o嘅音節度出現。喺其他拼音方案度，呢個介音通常同上述聲母合併做gw同kw，但係廣州話拼音方案依然保留佢。為求省略，有時gu同ku會畀人當做獨立聲母。

介音u也可以在冇聲母嘅時候出現，但係會當做同聲母w一樣。呢個原理，同介音i被當成聲母y，係一樣嘅。

#### 韻尾
韻尾可以分開做元音韻尾同輔音韵尾。元音韻尾有i、u、ü三種，輔音韻尾可以細分成：鼻音韻尾m、n、ng同埋塞音韻尾b、d、g。(注意：呢個方案使用b、d、g表示、、呢三個塞音韻尾，唔係用坊間常見嘅p、t、k。)

#### 韻母列表

* i行嘅韻母，前面冇聲母嗰陣，寫成yi、yiu、yim、yin、ying、yib、yid、yig。
* u行嘅韻母，前面冇聲母嗰陣，寫成wu、wui、wun、wud（ung、ug除外）。
* ü行嘅韻母，前面冇聲母嗰陣，寫成yu、yun、yud，ü嘅變音符號略去。
* ü行嘅韻母，同聲母j、q、x相拼嗰陣，ü嘅變音符號略去。
* êu本作êü，为咗減少字母嘅附加符號，ü嘅變音符號略去。
* m同ng是自成音節嘅鼻音韻母。

①1960年版本嘅原方案入面，eo拼寫成ou，e行韻腹唔統一。
②1960年版本嘅原方案入面，ou拼寫成ô，o行韻腹唔統一。
③1960年版本嘅原方案入面，ong拼寫成ông，o行韻腹唔統一。
④1960年版本嘅原方案入面，ung拼寫成ong，u行韻腹唔統一。
⑤1960年版本嘅原方案入面，係冇呢兩個韻母嘅，所以冇辦法拼寫呢兩個韻母嘅字。

### 聲調
聲調以阿拉伯數字 1 至 6 標示：

實際上陰入、中入、陽入聲調嘅音高，同陰平、陰去、陽去係一樣嘅，不過係用-b、-d、-g 韻尾嘅入聲字用以區分。由於聲調嘅定義，係包括抑揚性（即實際音高）同頓挫性。而入聲韻尾-b、-d、-g正係影響咗佢嘅頓挫性。因此，即使只以1至6標示，但都係要話係有九個聲調，或者話有「九聲六調」，唔可以話只有六個聲調。

## 拼寫擧例

## 參考

*楊明新。簡明粵英詞典。廣州：廣東高等教育出版社，1999年。ISBN 7-5361-2350-7。

## 出面網頁
*廣州話拼音方案
*粵式濃濃
京津城際鐵路

係北京同埋天津之間嘅超快火車，2008年8月1號通車。

佢起點響北京南站，終點響天津站，全綫長113.544千米。一程過大約30分鐘。而車速可以去到每個鐘跑350千米。

## 出面網頁

* ''Beijing - Tianjin elevated line anticipates 350 km/h''
* ''The project information''
屏山站

**屏山站**（；）係其中一個車站，代號400，屬於單程車票第4收費區，為屏山同埋周邊乘客提供服務。

## 車站結構

### 車站周邊
* 屏山花園
* 元朗康樂中心
* 家安花園
* 世紀中心
*屏山文物徑

### 鄰接車站

## 接駁交通

*港鐵巴士：
**K65 - 元朗（東）↔ 流浮山

## 上一站‧下一站
水邊圍站

**水邊圍站**（；）係嘅一個車站，為水邊圍、元朗公園同埋水邊圍邨一帶嘅居民提供服務。

## 車站結構

### 車站月台
**水邊圍站**本身只係包括兩個側式月台同連接行人天橋嘅行人路。呢段路線嘅輕鐵路軌起喺青山公路屏山段最中間嘅兩條行車線上，所以路軌側邊嘅月台都係起喺路中間。東行同西行嘅1號同2號月台喺水邊圍附近，一組橫過青山公路嘅行人天橋東面。

### 車站周邊
*元朗公園
*元朗大球場
*元朗大會堂
*元朗泳池
*水邊圍邨
*光明學校

### 鄰接車站

## 接駁交通

*港鐵巴士：
**K65 - 元朗（東）↔ 流浮山

## 歷史
**水邊圍站**喺輕鐵初初起嗰陣同步興建，喺1988年9月18號啟用。

## 利用狀況
本站跟住輕鐵喺1988年啟用。由於遠離元朗市中心，咁多年嚟人流稀疏。即使近年元朗公園附近有大量住宅落成，乘客量並冇顯著增加。即使喺最多人嘅繁忙時間，乘客量都唔多。

## 上一站‧下一站
氧化

**氧化**（）係一種自然現象。大體即係物質同氧結合，變成另一樣嘢，喺鐵上面叫生銹，喺銅上面叫生銅綠（註：銅綠唔係氧化銅）。

準確啲講，一個分子、原子、離子唔見咗電子就叫氧化（），係氧化還原反應（）嘅一部分。

去攞電子嘅叫氧化劑（），除咗氧氣重有氯氣、硝酸噉。氧化咗（唔見咗電子）嘅嘢叫氧化產物。

重有，有氧化就一定有還原，因爲一樣嘢畀出電子，一定會有嘢去接受。

## 例子
* 鐵嘅氧化（生鏽）
* 乙醇（酒精）變成乙酸（醋）嘅過程
* 燃燒

類:化學反應
盧大偉

**盧大偉**（英文名：**David Lo**，），原名**盧永福**，係香港已故老牌藝人，係前無綫電視節目主持。

## 屋企
盧大偉老竇係上海人，盧大偉本身喺上海出世，細細個落咗香港。佢屋企有6個兄弟姐妹，三哥係主持《總督奇趣錄》嘅盧遠，四哥係盧永華（藝名蕭亮）。

## 入行
盧大偉嚮1964年做乜讀過香港華仁書院。畢業之後，做過文華東方酒店出納、匯豐銀行分行窗口，代收電費3年。1968年，入讀第2期麗的電視藝員訓練班，到咗1975年蕭亮、周梁淑怡等人一同轉投無綫電視，曾演出過嘅《歡樂今宵》，嚮1980年嘅無綫劇集《上海灘》第一集，盧大偉飾演殺手，對白感人，結果煽情，2009年，佢受亞視邀請，客串《香港亂嗡》。

## 參考
* 2008年7月24號，《嘩嘩嘩!打到嚟!》
* 豪語錄 歡樂今宵……再會盧大偉 《壹週刊》，第904期，2007年7月5號
* 忘記對白焗爆食字Gag ，那時那地那人：盧大偉最怕辣阿姐 《蘋果日報》，2007年6月12號

永福
胡定欣

**胡定欣**（ ，）係香港女演員，曾經連續兩年拎到TVB視后，曾經係無綫電視部頭合約藝員同邵氏兄弟藝員。

## 生平
1999年參加全球華人新秀歌唱大賽，入最後四強。2001年，胡定欣再參加《TVB週刊》第三屆CoverGirl選舉攞到「美寶蓮至迷人Cover Girl大獎」、「Nikon 至上鏡Cover Girl大獎」、「California Fitness至Fit Cover Girl大獎」同「全場總冠軍」，之後加入第18期無綫電視藝員訓練班後做咗無綫旗下藝員。畢業冇耐，胡定欣俾人派去拍由黃易小說《大唐雙龍傳》改編嘅同名電視劇，係四位女主角之一，同時亦憑劇入面婠婠一角而為人所熟識。胡定欣之後有份演出嘅劇集有《西廂奇緣》、《樓住有情人》、《十兄弟》、《布衣神相》同《銀樓金粉》。

2008年4月，胡定欣同另外九個無綫電視藝員去湖南參加舞動奇跡第二季，喺唔同場次攞到個人同組合滿分，最後同拍檔李承鉉攞季軍。

胡定欣喺《萬千星輝頒獎典禮2008》攞到「飛躍進步女藝員」獎；2012年憑電視劇《拳王》嘅聾啞拳手「丁恩慈」呢個角色喺《萬千星輝頒獎典禮2012》攞到「最佳女配角」獎。佢更加喺2015年同2016年分別憑電視劇《鬼同你OT》嘅鬼魂「薑蓉（Gin）」同《城寨英雄》嘅「刁蘭」呢兩個角色連續兩年喺《萬千星輝頒獎典禮》攞到「最佳女主角」獎。

胡定欣喺2020年完約後同無綫改簽部頭合約，同時同邵氏兄弟簽約。

## 演出作品
### 電視劇

### 電視電影（[[無綫電視]])

### 電影

### 舞台劇

### 廣告短劇（[[無綫電視]]）
*2010年：《緣系OSIM按摩小梳化：愛心意》飾 Fanny

### 配音
*2016年：《使徒行者》聲演 小瑛

### 主持作品

### 歌曲

## 舞蹈演出或活動

### MV演出
*2002年：王秀琳《求籤》
*2002年：黃伊汶《鬧劇》
*2003年：葉文輝《My Memory》
*2004年：古巨基《愛與誠》
*2004年：古巨基《飄流教室》
*2004年：周國賢《告一段落》
*2004年：方力申《大方》
*2005年：吳浩康《第三者》
*2005年：鄭嘉穎《三角兩面》
*2005年：張繼聰《Mad U So》
*2005年：方力申《ABC君》
*2006年：張敬軒《餘震》
*2006年：鄭中基《黑風暴雨》
*2007年：側　田《男人KTV》
*2008年：許志安《天下有情人》
*2014年：群　星《We Are The Only One》
*2016年：群　星《乘風》
*2019年：古巨基《亂世情侶》

## 獎項及提名
### [[萬千星輝頒獎典禮]]

### [[香港電影金像獎]]

### [[星和無綫電視大獎]]

### [[MY AOD我的最愛頒獎典禮]]

### [[TVB 馬來西亞星光薈萃頒獎典禮]]

### [[亚洲电视大奖|亞洲電視大獎]]

### [[YAHOO!搜尋人氣大獎]]

### [[微博之星]]

### [[勁歌金曲]]

### 其他獎項

## 參考

## 出面網頁
* 
* 
* 
*
*
蔡卓妍

**蔡卓妍**（；；），花名**阿Sa**，係香港女藝人，出過唱片、拍過電影，又係英皇娛樂嘅主要合約藝人同埋Twins嘅樂隊成員。不過自從陳冠希鹹相漏出事件之後，好耐冇見到佢同鍾欣潼再度登臺演出，而佢公開就話阿嬌而家有病要去醫、又要返學，唔得閒出嚟表演節目。

蔡卓妍出生喺單親家庭，中一至中三響瑪利曼中學就讀，之後轉咗去香港玫瑰崗學校，中三就出嚟做模特兒，開始加入香港娛樂圈。

嚮2006年3月，蔡卓妍已經同鄭中基結婚，但婚事去到2010年先至公開，同年蔡卓妍同鄭中基離婚。2010年9、10月蔡卓妍公告同陳偉霆已經拍拖三個月，10月接受訪問嗰時話已經帶過佢見家長，無耐之後佢哋俾雜誌踢爆拍拖唔止三個月，係背叛雙方嘅另一半中開始。

2023年8月13號，蔡卓妍被傳出同石恆聰因為第三者而分手，之後佢承認兩個人已經分開一段時間，但同第三者無關。

2025年11月，蔡卓妍被傳同細佢9歲嘅健身教練Elvis搞姐弟戀。2026年1月，佢同記者講佢嘅緋聞男友「其實可以刪除緋聞兩個字」，變相承認戀情。

## 演出

### 電影
* 2001年：《常在我心》飾 黃君兒
* 2002年：《這個夏天有異性》 飾 蔡琪
* 2002年：《我老婆唔夠秤》飾 馬淑玲
* 2003年：《千機變》 飾 Helen
* 2003年：《下一站天后》 飾 金大喜
* 2003年：《古宅心慌慌》飾 丁詩
* 2003年：《戀上你的床》飾 阿塔
* 2004年：《見習黑玫瑰》飾 沙織
* 2004年：《戀情告急》飾 歐陽心結
* 2004年：《千機變ll之花都大戰》飾 春十三少
* 2004年：《追擊8月15》飾 陳美玲
* 2004年：《新警察故事》飾 沙沙
* 2005年：《精武家庭》飾 小柔
* 2006年：《寶貝計劃》飾 白燕
* 2007年：《雙子神偷》飾 珍珠
* 2007年：《戲王之王》 飾 單丹
* 2009年：《風雲II》 飾 第二夢
* 2010年：《美麗密令》飾 鍾愛芳
* 2010年：《翡翠明珠》飾 嫣公主
* 2011年：《白蛇傳說》 飾 青蛇
* 2012年：《我老婆唔夠秤ll:我老公唔生性》飾 馬淑玲
* 2013年：《超級經理人》飾 孫美美
* 2014年：《大茶飯》飾 李麗媚
* 2015年：《雛妓》 飾 何玉玲
* 2017年：《原諒他77次》飾 呂慧心
* 2019年：《非分熟女》 飾 小敏
* 2020年：《聖荷西謀殺案》 飾 張詠欣
* 2021年：《感動她77次》 飾 呂慧心
* 2022年：《給我1天》 飾 陳善茹
* 2022年：《神探大戰》 飾 陳儀
* 2023年：《金手指》 飾 張嘉文
* 2025年：《祥賭必贏》 飾 文菁

## 參考

## 出面網頁
*Twins內地fans club - cct
*Twins台灣fans club - ttc
塘坊村站

**塘坊村站**（；）係一站，代號390，屬於單程車票第4收費區，總共有2個月台，為塘坊村、灰沙圍同埋周邊地區乘客提供服務。

喺2010年之前，呢個站嘅英文名係**Tong Fong Stop**，冇咗個**Chuen**（村）字。

## 車站結構

### 車站周邊
*灰沙圍
*屏山 (香港)
*塘坊村
*帝庭居

### 鄰接車站

## 上一站‧下一站
紫沙蛇

**紫沙蛇**（*Psammodynastes pulverulentus*）係毒蛇嘅一種。分布印度至南中國（包括台灣島），東南亞地區。日行性，鍾意喺山邊嘅草原或灌木林度棲息。以青蛙同簷蛇呢啲小動物為主。

## 資料來源
* 《追蹤蛇影：香港陸棲毒蛇圖鑑》

## 睇埋
* 香港生態
* 香港爬蟲類
1976年環球小姐競選

**環球小姐競選**1976年響香港搞。呢次係環球小姐廿五週年銀禧紀念，係當時世界最具規模。

當屆競選響香港時間7月11號上晝舉行，即美國7月10號晚，地點喺利舞台，有七十二位佳麗參加。1976年冠軍係Rina Messinger，來自以色列。呢屆無綫電視有份搞嘅，重用人造衞星轉播到全世界，有五億人睇。

一九七六年度香港小姐林良蕙，係呢屆環球小姐競選之中，擔當一個吃重嘅角色，唔單止代表香港參選，重要以地主嘅身份，招待各國來港參加競選嘅佳麗。

## 結果
### 排名

*1976年環球小姐：**[[Rina Messinger]]**（以色列）
*跟住四名：
**亞軍：Judith Castillo（委內瑞拉）
**季軍：Sian Adey-Jones（威爾斯）
**殿軍：Carol Jean Grant（蘇格蘭）
**第五位：Julie Anne Ismay（澳洲）

*淨返12位半總決賽有：Lilian Noemí Deasti（阿根廷）、María Verónica Sommer（智利）、María Elena Reyes Abisambra（哥倫比亞）、Anneke Dijkhuizen（Curacao）、Pauline Davies（英倫）、Rowena Lam（香港）、Bente Lihaug（挪威）

### 特別獎
*最親善小姐（Congeniality）：**Margaret McFarlane**（千里達）
*最上鏡小姐（Photogenic）：**Pauline Davies**（英倫）
*民族服飾（National Costume）：**Rocío Rita Lazcano**（祕魯）

## 註


## 出面網頁
*環球小姐官網
環尾狐猴

**環尾狐猴**（*Lemur catta*）又叫**節尾狐猴**，**貓狐猴**，係狐猴科狐猴屬嘅唯一一種。廸士尼以前嘅「荒失失奇兵」嘅主角之一就係呢種。

## 特徵
好似狐狸咁有一個好長嘅尖咀，而嗅覺亦非常靈敏。條尾有一節節嘅條紋係佢嘅主要特徵。

## 分布地
分布喺馬達加斯加南部邊境位置，生活喺乾旱多岩石嘅地區。現時環尾狐猴主要分布喺拜倫地自然保護區。

## 習性
環尾狐猴係一種羣居動物，由狐猴乸帶領，一群大概有20隻左右。白天活動，鍾意喺地面行，有時會一路行一路跳，動作好滑稽。好戰，成日為咗爭地盤而打鬥，尤其係每年11～12月發情交配時期，並且經常以肛門腺分泌腺液塗喺樹度，以鞏固地盤。主要食植物性食物（例如香蕉、無花果、樹皮等），但有時都食昆蟲、鳥蛋甚至幼鳥。佢哋好注重清潔，所以食嘢嗰陣會盡量舉高雙手。懷孕期5個月，每胎2—3個仔，6個月開始戒奶，2歲開始性成熟。有18至20年命。天敵係猛禽、馬島狸同埋人，但逃生能力非常之高。

## 保育
環尾狐猴喺IUCN紅色名錄裏面被列入「易危」級別，即係喺中期內可能有比較高嘅滅絕威脅。而喺瀕危野生動植物種國際貿易公約裏面亦被列入《附錄I》之中，禁止喺國際間進行交易。

全球31種狐猴中，約有15種經常被放喺動物園內繁殖，環尾狐猴係其中之一。雖然早喺1858年倫敦動物園已開始飼養第一隻環尾狐猴，但真正建立環尾狐猴種群就要直到1960年代，例如位於美國加州嘅聖地牙哥動物園喺野外獲得4隻環尾狐猴（3隻喺1962年，1隻喺1969年），飼養籠內達20年，其間已成功繁殖近100隻動物。而跟據ISIS（國際物種資料系統）記錄顯示，直到21世紀全球動物園已有多過1300個環狐猴種群。

香港動植物公園養環尾狐猴亦有一段歷史，直到而家仍有多次成功繁殖嘅記錄，分布喺幾個獸籠內。

## 相

Image:Ring tailed lemur and twins.jpg|環尾狐猴同雙胞胎（卡切斯特動物園）


## 資料來源
* 香港動植物公園環尾狐猴介紹
* 《非洲野生動物報導文學：荒野狂奔》，孫啟元著，ISBN 962-85307-7-1
* 《Encyclopedia of the World's Zoos (Volume 2) G-P》，ISBN 1-57958-174-9。

## 睇埋
* 馬達加斯加動物
新奇士

**新奇士**（**Sunkist**）係一個牌子，出名賣橙。而橙汁同埋相關嘢飲，好似果汁、汽水等，係佢租個名畀嘢飲公司。

去街市買橙，新奇士會貼咗Sunkist個貼紙，以示為名牌，收尾好多其他牌子嘅橙，都學咗呢個貼紙，要嚟賣橙。

買新奇士橙，有分「新橙」同「舊橙」。

## 史
傳聞，新奇士橙嚟自美國加州，嗰度陽光燦爛，種出嚟嘅橙，橙汁好新鮮。新奇士供應鏈有品質控制。

新奇士嚮美國，間公司叫 Sunkist Growers Inc.，1893年已經嚮處，原名係"The South California Fruits and Agricultural Cooperatives"（南加州生果與農產合作社）。呢間新奇士公司，由加州同埋阿里桑那州六千幾個種橙農夫、屋企個體戶收購生果，然後搞出口到世界各地。

## 香港
嚮香港，新奇士由和記黃埔集團嘅子公司屈臣氏集團代理。

## 睇埋
*新奇士汽水

## 註
京都

**京都**（Kyoto）係日本一城，舊時係日本京城，家下係京都府嘅核心地方，叫**京都市**。京都相對東京而言，響佢西便，所以亦都有人叫佢做**西京**。

京都地理上響本州近畿地方，有三座山圍住，形成京都盆地。而向東行可以見琵琶湖。向南行可以到奈良，向西南走去大阪。

京都774年立平安京開始，做過千年京城，有好多文化古蹟。所以，旅遊業好發達。

## 政區
# 北區
# 上京區
# 左京區
# 中京區
# 東山區
# 下京區
# 南區
# 右京區
# 伏見區
# 山科區
# 西京區

## 氣候
京都屬副熱帶濕潤氣候，夏季炎熱潮濕。

## 參考
鍾屋村站

**鍾屋村站**係香港一站，代號370，屬於單程車票第3收費區（北行方向係最後一個屬於單程車票第3收費區嘅站），共有2個月台。

## 車站結構

### 車站周邊
*鍾屋村
*田心
*奕園
*田廈路遊樂場
*僑所公立學校
*靈糧堂小學

### 鄰接車站

## 接駁交通
*九巴
**63X、68A、261P、263M
*過海巴士
**960P

## 上一站‧下一站
泥圍站

**泥圍站**係香港嘅車站之一，代號360，屬於單程車票第3收費區，共有2個月台，為泥圍同埋週邊地區居民提供服務。

## 車站結構

### 車站周邊
*泥圍
*青磚圍
*奕園
*順風圍
*錦昌
*富柏

### 鄰接車站

## 接駁交通
*九巴
**53：元朗（東）↔荃灣（如心廣場）
**63X：洪水橋（田心路）↔佐敦（渡華路）
**68A：朗屏↔青衣鐵路站
**261P：置樂花園→上水
**263M：富泰↔青衣鐵路站
**960P：洪水橋→灣仔碼頭

## 上一站‧下一站
藍地站

**藍地站**（；）係一站，代號350，屬於單程車票第3收費區，共有2個月台。

## 車站結構

### 車站周邊
*藍地
*妙法寺
*新慶村
*屯子圍
*富澤花園
*詠柏苑

### 鄰接車站

## 上一站‧下一站
坑尾村站

**坑尾村站**（；）係香港嘅車站，代號425，屬於單程車票第4收費區。呢個站喺屏廈路近坑尾村側邊，為坑尾村同埋週邊地區居民提供服務。另外畀啲唔搭西鐵，偏等751、761P往來屯門、元朗、天水圍北、天水圍南轉車嘅乘客。

## 車站結構

### 車站周邊
* 屏山天水圍公共圖書館
* 坑尾村
* 坑頭村
* 上璋圍
* 塘坊村

### 鄰接車站

## 接駁交通
*港鐵巴士：
** K65 - 元朗（東） ↔ 流浮山

## 上一站‧下一站
合金

**合金**係將最少兩隻金屬熔埋整勻，凍返變成固體，保有金屬特性。有時亦會定義做一隻金屬，搭埋金屬、類金屬同其他元素。合金通常同原本成份金屬特性唔同。

合金通常用來加強金屬某種特性，好似鋼就比鐵硬。

合金因為係混合物，通常都無單一嘅熔點。
墨汁

:如果想其他嘅搵墨、墨汁，睇墨 (搞清楚)

**墨汁**係寫毛筆字用嘅、預先入樽嘅墨。倒出嚟即用。

## 成份
*炭粉
*水

## 睇埋
*墨鋧
*磨墨
*墨
乙醇

**乙醇**（，）係種飲得嘅酒精，一般講酒，都係含乙醇。乙醇無色、室溫之下，佢係液體，好似水咁。不過佢好易蒸發，亦都好易着火，即係易燃。乙醇響一大氣壓力之下，沸點係攝氏78.4度，低過水。

乙醇化學來講係醇類，係種碳氫化合物，主幹係乙基（C₂H₅-），再帶多個羥基（氫氧基，-OH），符號**C₂H₅OH**，亦都寫做**CH₃-CH₂-OH**。佢響醇排第二輕，響甲醇之後。乙醇簡化符號係C₂H₆O，同二甲醚一樣，所以兩個係同分異構體（isomer）。

人以前發現，糖發酵會變成酒，就係最早造乙醇嘅方法。響有石油化工之後，先至有工業用途。

近年驚無石油用，唔少國都流行用縠造乙醇做燃料，搞到糧價大升。

## 反應
乙醇係種一級醇，會被人氧化，產生醛（乙醛）。如果再氧化，會變羧酸（乙酸）。可以用重鉻酸鉀做氧化劑。如果用濃硫酸或者氧化鋁加熱脫水，會出乙烯。

### 酯化
會同有機酸反應生成酯，要有濃硫酸做催化劑。例如乙醇、乙酸同濃硫酸擺埋一起回流加熱，會出乙酸乙酯。
:RCOOH + HOCH2CH3 → RCOOCH<sub>2</sub>CH<sub>3</sub> + H2O
郭晉安

**郭晉安**（，，），原名**郭亞安**，係香港男演員，做過無綫電視旗下藝人，喺《戇夫成龍》扮丁常旺（**阿旺**）最多人識得。佢係個虔誠基督徒。

## 屋企
郭晉安鄉下嚮廣東中山，香港長洲出世。家姐係郭致因，兩姐弟夾份創立保健品牌草姬集團（），2024年喺香港交易所主板招股上市。郭晉安結過婚，前妻係無綫電視前藝員歐倩怡，有個仔郭令山同個女郭以雅。

## 演藝事業
1986年，郭晉安參與無綫電視劇組演員試鏡，被選中主演頭一齣處境劇《城市故事》；1988年喺韋家輝做編審嘅《誓不低頭》飾演謝文武（鄭少秋飾）亞仔謝平安，其後再喺多齣劇做男主角。

郭晉安曾短暫離巢無綫電視，重返無綫電視之後主演幾十齣劇，憑《戇夫成龍》、《阿旺新傳》同《忠奸人》三度封視帝，係繼羅嘉良同黎耀祥後，三度封視帝嘅演員。2018年，郭晉安同無綫電視由經理人合約改簽部頭合約，參演劇集《白色強人》、《失憶24小時》、《回歸》、《白色強人II》同《金式森林》。至2025年約滿離開。

## 演出作品

## 參考

## 出面網頁
* 
* 
* 
* 
* 
* 旺一丁：郭晉安非官方網站
* ~隨晉而安~郭晉安台灣影友會
* : 郭晉安讀聖經胎教　老婆154釐米巨肚等生

類:前無綫電視男藝員
蓮麻坑路

**蓮麻坑路**（**Lin Ma Hang Road**）係香港靠近同深圳邊境嘅路。條路多數靠近邊界起，係唔計邊界道路，係香港至北有名嘅路。條路全部響邊境禁區，中間經過嘅蓮麻坑命名嘅，佢東起沙頭角，西至文錦渡。中間經過伯公坳、新桂田、蓮麻坑、橫瀝、白虎山、松園下、竹園、較寮村、打鼓嶺村、老鼠嶺、木湖瓦窰同新屋嶺。

## 拎
* 蓮麻坑路 - Google 地圖
天耀站

**天耀站**係香港一站，代號445，屬於單程車票第4收費區，服務天耀邨周圍。屯馬綫天水圍站亦有出口連接呢個站。天耀站原本有輕鐵客務中心，但已經喺2007年8月5號停用。

## 車站結構

### 車站周邊
*天耀邨
*天盛苑
*天耀商場
*天盛商場
*天水圍警署
*天水圍消防局
*天水圍救護站
*天耀街市
*伊利沙伯中學舊生會小學
*屯馬綫天水圍站

### 鄰接車站

## 接駁交通
*港鐵巴士
**K75P - 天瑞 ↔ 洪水橋（循環線）

*九龍巴士
**69M - 天瑞 ↔ 葵芳站
**69M - 天慈 → 葵芳站（只喺平日早上繁忙時間行駛）
**69P - 天耀 → 葵芳站（只喺平日早上繁忙時間行駛）
**69X - 天瑞 ↔ 佐敦西九龍站
**269B - 天水圍市中心 ↔ 紅磡碼頭
**269C - 天水圍市中心 ↔ 觀塘碼頭
**269D - 天富 ↔ 瀝源邨
**276A - 天恆 ↔ 上水（太平）
**869 - 沙田馬場 → 天水圍市中心
**B1 - 天水圍鐵路站 ↔ 落馬洲鐵路站
**N269 - 天慈 ↔ 美孚（只喺凌晨時份行駛）

*龍運巴士
**E37 - 天水圍市中心 ↔ 機場（地面運輸中心）
**N30 - 元朗（東）↔ 機場（只喺凌晨時份行駛）

*城巴
**969 - 銅鑼灣（摩頓台）↔ 天水圍市中心
**969A - 灣仔/金鐘 ↔ 天水圍市中心
**969X - 天頌苑 → 銅鑼灣
**N969 - 銅鑼灣（摩頓台） ↔ 天水圍市中心（只喺凌晨時份行駛）

*新大嶼山巴士
**B2 - 元朗站 ↔ 深圳灣口岸
**B2P - 天水圍市中心 ↔ 深圳灣口岸

*小巴
**77 - 天水圍市中心 ↔ 落馬洲公共轉車站
**77（特別線）- 天頌苑 ↔ 新元朗中心

## 上一站‧下一站
Jade

Jade 可以係：
*翡翠或玉
*香港無綫電視翡翠台
*人名，例如關心妍、梁家玉
*Jade，X JAPAN一張細碟。
Big Echo

**Big Echo**，又叫**大迴音**，係香港一間卡拉OK公司兼連鎖店，響2003年香港沙士期間執笠，曾經搞過歌唱比賽，發掘過唔少香港歌手，好似容祖兒同胡諾言咁。

間嘢全名**Big Echo Club Karaoke Box**，由 第一卡拉O.K.(香港)有限公司經營，老闆係劉麗萍又叫Apple。

沙士前香港卡拉OK曾經三大瓜分，即係Big Echo，Neway同加州紅。Top One、Neway、前衛、Big Echo、NICAM、嘉禾、創藝與活力energy等九間卡拉OK，曾經搞咗個「大聯盟」，當時叫大聯盟卡拉OK。聯盟目的係對抗加州紅，同埋可以響版權費度同唱片公司傾到好價錢。

2003年，Big Echo因容祖兒過檔Neway，而同Neway交惡（惡讀污陰去聲）。

執笠之時，間公司曾拖欠強積金。

## 註
樂湖站

**樂湖站**係香港車站，代號448，屬於單程車票第4收費區，為樂湖居同埋賞湖居居民提供服務。

## 車站結構

### 車站周邊
*嘉湖山莊樂湖居
*嘉湖山莊賞湖居
*新北江商場
*天瑞路公園

### 鄰接車站

## 接駁交通

*港鐵巴士：
**K75P - 天瑞 ↔ 洪水橋

## 歷史
天水圍線第一期通車之前，呢個站原本計劃命名做「**嘉湖站**」，後嚟因為要顧及往後有更多九廣輕鐵站設喺嘉湖山莊各處，所以通車嗰陣已使用而家嘅車站名稱。

## 上一站‧下一站
沙頭角河

**沙頭角河**（Sha Tau Kok River）係香港同深圳之間一條河，喺香港同中國大陸邊界上便。條河出海地方響沙頭角，流入沙頭角海，出去大鵬灣。沙頭角河對香港來講，係邊境禁區。

中英街原本係沙頭角河尾，後尾填平咗做街。

## 源頭
沙頭角河作為界河，定義就係由伯公坳東便山谷，水向東流做界。不過呢個唔係沙頭角河最長嘅支流，梧桐山豆腐頭向東南流落來。

## 註


## 睇埋
*深圳河
*沙頭角海
豆腐頭 (地名)

**豆腐頭**（Tau Fu Tau）係中國深圳南便一座山，係梧桐山南便一支。佢西便有梧桐山尾，南便有大同頂，東北便係梧桐山主𡶶。

豆腐頭係沙頭角河同深圳河其中一個源頭。
梧桐山

**梧桐山**（）係中國深圳至高嘅山，響深圳南部，近香港邊境，橫跨羅湖區同鹽田區。梧桐山分幾處，有豆腐頭，梧桐山尾，大同頂等等。佢最高高943.7米。梧桐山家下劃做梧桐山森林公園。

梧桐山腰有梧桐山隧道，駁住羅湖同沙頭角。

梧桐山南便，香港同深圳之間有個凹位，係山坳，叫伯公坳，過香港境又升返高，伸到去紅花嶺。

## 出面網頁
*深圳梧桐山
大碼頭

**大碼頭**（全名**濱海威斯頓大碼頭**）嚮英國西南Weston-super-Mare（濱海威斯頓），1904年啟用，三代都由布倫納家族經營。

1930年，大碼頭曾經燒過。1933年重開，當年得獎嘅歌劇院、音樂廳，改建成大型遊樂場。

2008年7月28號，濱海威斯頓大碼頭起火，場內嘅保齡球場、摩天輪、遊樂場都燒晒。2010年10月重開。

## 註
長江集團

**長江集團**（）簡稱**長江實業**、**長實**，係由香港富豪李嘉誠創辦嘅一間根基響香港嘅跨國企業，集團係香港當時恆生指數嘅主要成份股。

到2015年，長和系公司落實重組，長實同和黃嘅地產相關業務會重組成長實地產，而其他業務，諸如港口、電訊就會重組成長和實業，長和亦都會繼承長實嘅「1」號上市編號。

## 拎
* Cheung Kong (Holdings) Limited
一個人的奧林匹克

《**一個人的奧林匹克**》（**The One Man Olympics**）係一部2008年5月首影嘅中國大陸華語片，電影嘅故仔講1932年中國第一個參加美國洛杉磯第十屆奧林匹克運動會嘅劉長春前因同後果。5月17號起喺中國大陸公影。

呢套電影嘅主題曲《站起來》係由成龍同其他明星一齊唱。侯詠導演。

## 演員
* 張學良：胡軍演
* 劉長春：李兆林演
* 其他演員：馬境、石涼、吳大維等。

## 出邊參考
* 《一個人的奧林匹克》電影主題曲 - 站起來（電影版MV）
* 新浪網電影：《一個人的奧林匹克》
* 《一個人的奧林匹克》首映募集救災款項700餘萬
大同頂

**大同頂**（Tai Tung Ting）係中國深圳梧桐山南便一個山頂，西便係沙頭角，東便係五廟地，極近香港邊境。山頂南便個伯公坳，係沙頭角河同深圳河嘅分水嶺。

大同頂西南有徑口。
西蒙堅尼

**西蒙堅尼**（**Simon Crean**，）係澳洲2007年12月3號至2010年6月28號期間嘅貿易部長，家下調咗做遞尐職位；2001年至2003年間佢係反對黨工黨嘅領袖。

## 出面網頁

*個人網站 
*多哈國際貿易會議發表觀感
伯公坳 (搞清楚)

**伯公坳**可以指：

*伯公坳 (大嶼山)，喺香港大嶼山嘅鳳凰山同大東山之間。
*伯公坳 (西貢)，喺香港九龍飛鵝山。
*深圳大同頂山頂南面個伯公坳，係沙頭角河同深圳河嘅分水嶺。
天瑞站

**天瑞站**係香港嘅車站之一，代號460，屬於單程車票第4收費區（向天逸方向係最後一個屬於單程車票第4收費區嘅車站）。呢個站為天瑞同埋周邊地區居民提供服務。

## 車站結構

### 車站周邊
*天瑞邨
*天愛苑
*天水圍公園
*樂善堂梁銶琚學校（小學）
*東華三院姚達之紀念小學
*天瑞體育館
*天瑞商場
*天瑞社區中心
*佳寶幼稚園
*天瑞青年空間
*天瑞巴士總站
*天瑞露天劇場
*妙法寺陳呂重德紀念中學

### 鄰接車站

## 接駁交通
*港鐵巴士
**K74 - 天瑞 ↔元朗（東）（循環線，經西鐵綫朗屏站及元朗站）
**K75P - 天瑞 ↔ 洪水橋（循環線）
*九巴
**69M - 天瑞 ↔ 葵芳鐵路站
**69X - 天瑞 ↔ 佐敦渡華路
**269B - 天水圍市中心 ↔ 紅磡碼頭（經大欖隧道、尖沙咀）
**269C - 天水圍市中心 ↔ 觀塘碼頭（經大欖隧道、黃大仙）
**269D - 天富 ↔ 瀝源（經大欖隧道、城門隧道）
**276A - 上水 ↔ 天恆邨
*城巴
**969 - 天水圍市中心 ↔ 銅鑼灣（經大欖隧道、西隧）
*龍運巴士
**E37 - 天水圍市中心 ↔ 機場

## 歷史
1993年天水圍首期支線通車嗰陣，本站係終點站，直至1995年3月26號天水圍支線延長到天水圍總站（而家叫天榮站）之後，變成天水圍嘅車站中其中一個中途站。

## 上一站‧下一站
Tamama

**Tamama 二等兵**係日本漫畫同埋動畫 Keroro軍曹嘅一個角色，係 Keroro 軍曹嘅手下。
李嘉誠

**李嘉誠**爵士（英語：Sir Ka-shing Li，），花名「李超人」、「誠哥」，係香港嘅國際企業家，香港同亞洲首富；創立香港最大嘅企業集團長江實業，搞過房地產、能源業、網路業、電信業、媒體、超市。

## 家庭
李嘉誠係潮州人，有兩個仔李澤鉅同李澤楷。

老婆係莊月明，李嘉誠嘅表妹兼髮妻。佢老豆莊靜庵係香港第一代鐘表商，創辦咗中南鐘表有限公司。

## 政治立場
佢喺政治上係建制陣營（商界親中派）嘅支持者，喺第4屆香港行政長官選舉支持唐英年。

2016年旺角警民衝突爆發，3月17號，佢响業績記者會上就社會事件表態，以大唐章懷太子李賢詩句「黃台之瓜，何堪再摘」勸諫香港市民「唔好嘅嘢，唔好再搞落去」，指「就算對政治有唔同看法，都要由香港利益出發，唔可以傷害香港」。佢亦反對香港獨立運動，反問「香港有乜資格獨立？」，話大部分香港市民唔會認同，係脫離現實。

2019年夏天，香港修例風波爆發，8月16號，佢以「一個香港市民李嘉誠」名義，响香港主要報紙頭版或內頁登成版廣告（蘋果日報 (香港)除外），佢嘅訊息有兩款，一則係簡單八個字「黃台之瓜，何堪再摘。」（登响東方日報、大公報、頭條日報、晴報、信報等）；另一則中間有反暴力撈稿，上便寫「最好嘅因、可成最壞嘅果」，左便寫「愛自由、愛包容、愛法治」，右便寫「愛中國、愛香港、愛自己」，下便寫「以愛之義、止息怒憤」，各攞尾字可連成「因果由國，容港治己，義憤民誠」之句（登响明報、星島日報、成報、文匯報 (香港)、香港商報、經濟日報等）。而且「黃台之瓜，何堪再摘」呢句話係出自大唐章懷太子李賢，佢曾經响2016年3月回應旺角暴動事件時亦都有引用。

佢嘅發言人話，登廣告主要係因為佢認為「香港長期繁榮穩定，在於一國兩制行穩致遠」，今日香港要停止暴力，堅守法治。而且有兩種廣告係因為「目前香港形勢複雜，好難用單一語言或者溝通方法回應」，而且後生仔嘅聲音「震耳欲聾」，佢相信港府已經喺度絞盡腦汁諗計仔。佢亦支持繼續投放資源喺青年工作，永遠唔會後悔，因為投資青年就係投資未來。佢寄語後生仔「唔好讓今日嘅激情，成為聽日嘅遺憾」。

9月12號，中央政法委微信公眾號「長安劍」發表文章《李嘉誠出聲，究竟邊個應該畀香港後生仔「網開一面」？》，批評佢去慈山寺為香港祈福時希望港府對「未來嘅後生仔網開一面」、後生仔能夠體諒大局嘅言論係「縱容暴力」。之後，佢透過發言人發表聲明回應，對自己嘅日前嘅言論被曲解，表示十分遺憾，重話咁多年已經慣咗嗰啲莫須有嘅指責，永遠會虛心接受批評，但最緊要嘅係「寬容唔等於縱容，唔等於當法律程序冇到」，重申自己唔接受對任何暴力同埋衝擊法治嘅行為，希望各方能夠尋求空間進行對話。

對於上述嘅批評，佢話呢啲係有啲人別有用心散播惡毒猜疑同埋放流料，破壞互信，自己「呢個時候要唔招風雨」，確係唔容易。後嚟，全國政協常委、星島新聞集團主席何柱國响11月30號嘅《星島日報》A7成版登咗篇文《我所認識嘅李嘉誠先生》，用李嘉誠基金會嘅「應急錢計劃」做例子，指出李嘉誠「生冒住承受蜚短流長嘅風險，堅持挺身而出解中小企於倒懸，皆因明白到：作為愛國愛港嘅社會領袖，有責任為社會穩定出錢出力」，佢「係一個百分百嘅愛國愛港嘅人」。

## 公職
*香港再出發大聯盟發起人
## 碎料
### 部份金句
喺2015年，亞洲電視陷入財政問題，有記者喺長和系1月9號一個記者會問李嘉誠會唔會想收購亞視，結果佢回應「你估我好得閒？」，成為一時熱話。

## 攷

## 出面網頁

* 
* 

類:香港有錢人

類:香港城市大學榮譽博士
類:香港中文大學榮譽博士
類:香港科技大學榮譽博士
類:北京大學名譽博士

類:香港馬主
高清翡翠台

（HD Jade）係香港無綫電視旗下一條以高清格式播放嘅數碼電視頻道，喺2007年12月31號夜晚7點正式開播，係香港全日24個鐘廣播嘅免費高清電視頻道，有高清製作同升頻到1080i既節目，每日黃金時段都會同翡翠台做同步廣播。呢個頻道之後改過幾次名，2016年2月22號改名做無綫電視J5台，2017年8月15日號改名做無綫財經台，2018年1月15號改名做無綫財經·資訊台，2022年9月5號再改名做財經 體育 資訊台。

## 播放格式
頻道嘅影像用 H.264/MPEG-4 AVC 格式編碼，畫面比例係 16:9。喺大部分高清節目播嘅時候，右下角都會有一粒「HD」嘅標誌，由2008年11月起，為配合台慶，加入咗「TV Buddy」飛出嚟嘅動畫，到而家都重用緊。

聲音方面，高清翡翠台用Dolby AC-3編碼；而家TVB拍嘅電視劇暫時冇環迴立體聲，淨係會用立體聲播放，但係如果外購嘅電視劇集同電影有用環繞聲，就有埋環繞聲效果。

## 開播情況
高清翡翠台喺2007年12月29號起試播，高清翡翠台同翡翠台同步播出外購高清電影《愛君如夢》。

2007年12月31號夜晚7點，高清翡翠台啟播，並製作《數碼電視新紀元》開播典禮，當晚7點半播出首個全高清自製節目《東張西望》，然後係TVB自製高清處境劇，緊接嘅係《翡翠高清首映禮》、《奧海城全城狂歡邁向2008》，同埋《「幻彩詠香江」除夕倒數》，以上節目都用全高清，無用增線技術，除咗《東張西望》嘅部分採訪片段，因為高清攝錄架生唔夠，唯有用標清攝錄器材拍攝。

另外，香港首齣用高清播嘅外購電影，係高清翡翠台喺2008年1月1號朝早播映嘅《天下無賊》同翡翠台同步播放。

## 節目
呢條高清頻道主要播放無綫電視製作嘅高清劇集、綜藝節目、紀錄片，同外購紀錄片、外購劇等。啟播當晚，無綫電視製作大型節目同晚宴，用高清放映。播放初期，每日放映唔少過4個鐘真正以高清攝製嘅自製或外購節目，而其餘時間就會用增線技術，將唔係高清解像度的節目提升至1080i放映；而2008年下半年，將會有多過75%嘅時間以全高清放映。

每日嘅部分黃金時段，呢條頻道同翡翠台同步播放；高清頻道全部節目以高清或經過增線嘅技術播，或重播當日嘅高清節目。另外，當日娛樂直播嘅節目係翡翠台前日嘅節目，與翡翠台同步播放，同步播放時，翡翠台嘅畫面頂部標示為「較早前錄影」。

無綫電視喺2008年7月13號開始改為16:9標清拍攝及播放，並計劃喺北京奧運後播高清新聞，而呢條頻道喺北京奧運期間全日播放奧運賽事（包括直播同重播奧運賽事）。

## 海外播放
### 馬來西亞
**TVB奧運頻道**係無綫電視同馬來西亞Astro一齊開辦嘅奧運頻道，喺2008年8月7號啟播，2008月8月27號停播。

呢個頻道播出嘅節目同高清翡翠台一樣。而係高清翡翠台播緊其他節目嘅時候，呢個頻道就會以TVB奧運宣傳片、本地嘅廣告同埋奧運歌曲MV嚟填時間，高清翡翠台播番奧運節目嘅時候，呢個頻道亦都會一齊播映。呢條頻道喺北京奧運完咗之後嘅兩日內（即係8月25同埋8月26號）重播《北京奧運開幕式》同埋《北京奧運閉幕式》，最後一個節目係《京奧最難忘》。

雖然奧運期間高清翡翠台播嘅係高清畫面，但係因為馬來西亞未有高清電視服務，所以只係用數碼標清576i同4:3嘅比例播映。

## 睇埋
*無綫電視節目一覽
*香港數碼地面電視廣播

## 出面網頁
* 無綫電視高清翡翠台
* 電視廣播有限公司
頌富站

**頌富站**（；）係香港一站，係天水圍唯一一個架空嘅輕鐵車站，天富站同頌富站係距離最近嘅輕鐵站。

個站係為咗方便頌富商場同埋頌富街市而起，位處天華邨北面，天頌苑西北面，頌富商場嘅西面。兩個月台近車頭同車尾處各有一個出口，連接頌富廣場一、二期、天恩邨同埋天華邨等地方。

## 車站結構

### 車站周邊
*天恩商場
*天華邨
*T Town
*天頌苑

### 鄰接車站

## 接駁交通
*九龍巴士：
**265P - 天恩邨 → 麗瑤
**269D - 天富 ↔ 瀝源 
**276B - 天富 ↔ 彩園

*城巴：
**967 - 天水圍（北） ↔ 金鐘（西） 
**967X - 天頌苑 ↔ 銅鑼灣（繁忙時間特別路線）

## 站史
**頌富站**喺九廣輕鐵起天水圍北支線嗰陣同步興建，響2003年12月7號跟隨輕鐵天水圍北支線而啟用。呢段路線以南嘅輕鐵路軌係起喺天瑞路以西，但係以北嘅路軌係起喺天瑞路以東。最初九廣鐵路嘅定線係冇呢個站嘅，路軌須穿過天瑞路同埋天華路嘅十字路口。但後來加入本站，並起喺高架橋上面。原本嘅十字路口改為迴旋處，令路軌唔使穿過馬路而可貫穿南北，並且令馬路嘅交通暢順。

## 利用狀況
由於鄰近頌富廣場同埋頌富街市，而且位於四個屋苑嘅中間，人流逐步增加。

## 上一站‧下一站
2032年

## 大件事
* 1月1號：元旦，2031年玩完。
* 2032年度春節。
* 2032年度復活節。
* 2032年度國際勞動節。
* 2032年度端午節。
* 2032年度中秋節。
* 2032年度英王壽辰。
* 2032年度香港小姐競選。
* 2032年度世界小姐。
* 2032年度世界足球小姐競選。
* 2032年夏季奧林匹克運動會。
* 2024 YR4襲擊地球。
* 《萬千星輝賀台慶2032》。
* 12月25號：普天同慶耶穌基督2032歲生忌。
* 12月31號：元旦前夕，2033年駕到。
* 1982年出世嘅人踏入50歲。
* 1992年出世嘅人踏入40歲。
* 2002年出世嘅人踏入30歲。
* 2012年出世嘅人踏入20歲。
* 2022年出世嘅人踏入10歲。

## 響呢年出世嘅人

## 響呢年死嘅人
* 2024 YR4遇襲嘅地球人

## 節慶、風俗習慣
2030年代

**2030年代**係指年去到年之間嗰十年。
## 大件事
喺2009年十二月，美國人口普查局預計喺2030年，全球人口會升到84億。

2032年夏季奧林匹克運動會會喺澳洲布里斯班舉行。

歐洲太空總署計劃喺呢個年代嘅中期，實行第一次載人火星任務。

2031年欖球世界盃會喺美國舉行。

## 領導者
魚蛋

**魚蛋**（粵語：jyu4 daan2）係廣泛分佈喺中國南部、香港、澳門，同東南亞嘅小食，喺香港特別常見。佢係用魚肉同埋澱粉，撈埋調味料整成。佢多數都係圓碌碌形狀，但係亦都有第二啲樣，好似正立方體咁。香港嘅食肆通常寫佢做**魚蛋**，普通話就通常叫佢做**魚旦**。

魚蛋喺斯堪的納維亞都可以揾到。

## 製作方法
東方嘅魚蛋製法係將先將魚切絲或壓平。然後再將魚肉一面加鹽一面撈均，直至質地軟滑為止。呢個技巧類似蟹柳嘅製作過程，都係靠咁嚟將魚肉入面本來紏纏一齊嘅蛋白質拉開，令肉質變得有彈性。

斯堪的納維亞嘅魚蛋係用完全壓成肉泥嘅魚，牛奶同薯仔粉混合，再揉成球形整出嚟嘅。用呢個方法整嘅魚蛋質地比較柔軟。

## 世界各地嘅魚蛋
### 中國福州
福州嘅魚蛋係魚肉同免治豬肉混合整成。

### 香港
香港嘅魚蛋始於1950年代嘅流動小販。呢種魚蛋用油炸過，外層金黃色，用好平嘅鯊魚肉製作，爽口彈牙。通常用竹籤串起幾粒賣、亦有啲係用紙杯裝住。小食檔每串 / 每杯有幾粒就唔定，價錢視乎食檔喺邊度（大約 6 至 12 蚊一串 / 杯）。有啲小食檔專賣魚蛋，就好似西方嘅熱狗攤。食嗰時通常會落辣椒醬、咖喱醬、甜醬。一般嘅魚蛋檔有辣味同原味兩款魚蛋畀人揀，辣味魚蛋通常浸喺咖喱汁（叫咖喱魚蛋）或者沙爹汁，而原味嘅魚蛋就會浸喺清湯整熱。

#### 統計
2002年嗰陣有人統計過，香港人每日食 55 噸（即係大約 375 萬粒）魚蛋，即係每年大約 13 億粒，又即係每人每年平均食 196 粒魚蛋。

### 台灣
台灣嘅魚蛋主要用虱目魚肉整成。虱目魚嘅肉令台灣魚蛋有獨特嘅質感同味道。呢個亦都係虱目魚嘅主要食法。

### 印尼
喺印尼，魚蛋叫「*bakso ikan*」（印尼文，意思係「魚肉丸」）。印尼嘅「*bakso*」（肉丸）多數用牛肉整，但間中會有用魚肉整嘅。印尼人偏好將呢啲魚肉丸同豆腐，魚肉烏打同湯一齊上。

### 菲律賓
魚肉丸喺菲律賓係幾受歡迎嘅地道小食。菲律賓最常見嘅魚蛋叫做「*bola-bola*」（菲律賓文，意思係「球球」），形狀有啲扁扁地，多數用墨魚或者鱈魚整成，再配甜辣醬或者甜酸醬。

### 泰國
喺泰國美食入面通常將魚肉丸炸或者燒。有時會加泰式咖哩。泰式魚肉丸主要用七星飛刀整。

### 斯堪的納維亞
瑞典嘅「*Fiskbullar*」同挪威嘅「*Fiskeboller*」通常係罐裝賣。瑞典人鍾意將魚肉丸同薯蓉或者飯一齊上，再配魚子醬或者其他海鮮醬汁。而挪威人就鍾意將佢哋嘅魚肉丸同薯仔加白汁一齊上，或者加咖哩或蘿蔔條。

## 睇埋
*魚片
*魚腐
*魚肉春卷

## 攷
銅鑼灣電車廠

**銅鑼灣電車廠**，又叫做**霎東街電車廠**（以前叫**羅素街電車廠**），係一個已經拆咗嘅香港電車車廠，起喺香港銅鑼灣羅素街，即係家陣時代廣場嗰噠地度。

最初香港嘅車廠係喺寶靈頓道同堅拿道一帶。1920年代，香港電車公司決定喺銅鑼灣羅素街起一座大型車廠，來泊同維修電車，叫佢做羅素街車廠。1932年，因為電車多咗，羅素街車廠唔夠用，電車公司喺北角英皇道起多個車廠嚟泊電車。

1950年12月24號，車廠入面曾經發生勞資糾紛，之後演變成警民衝突，稱為羅素街事件。

1951年，電車公司決定擴建羅素街車廠，重改叫霎東街車廠。因為電車廠同霎東街、羅素街民居好近，而喺波斯富街轉入車廠嘅係一條弧形嘅電車軌，電車返廠時就特別嘈，而電車又多數喺半夜返廠休息，所以對住附近嘅人造成噪音騷擾。

霎東街車廠喺1989年3月30號搬咗去屈地街電車廠同西灣河電車廠，原來嘅地盤就起咗今時今日香港地標之一嘅時代廣場。

## 參攷
*香港地方 - 銅鑼灣電車廠歷史
*電車歷史
傑士德加

**傑士德加**（，）係美國電影演員，代表作有《火拼時速》系列，美國亞特蘭大出世。

## 出面網頁

*
前列腺癌

**前列腺癌**係出自前列腺嘅惡性腫瘤。前列腺係屬於男性生殖系統嘅其中一個腺體，如果其中有細胞基因突變搞到增殖失控，就會變咗癌症。惡性細胞除咗體積擴大，或者侵犯鄰近器官，亦都可能轉移到身體其他部位，尤其係骨同淋巴結。前列腺癌可能造成疼痛、排尿困難、勃起功能不全等症狀。

## 症狀
早期嘅前列腺癌大多數無症狀。好多時都係例行健康檢查嗰陣，發現 PSA 值升高，進一步追查之後至發現。然而有時前列腺癌亦會引起症狀，而且同良性前列腺增生症症狀好似，包括尿頻、多夜尿、排尿困難、尿流細小、血尿、屙尿痛等。前列腺癌亦可能造成性功能障礙，例如勃起困難、射精疼痛難耐。

較嚴重嘅前列腺癌如果侵犯身體其他部位，就可能引起相對應嘅症狀。其中骨痛最常見，多半發生喺脊椎、骨盆或肋骨，只要係癌細胞轉移之處都可能會痛。承受重量嘅骨頭例如脊椎，如果因癌細胞侵犯而變得脆弱，亦可能造成骨折壓住脊髓神經，造成下肢無力或大小便失禁。

## 治療
### 荷爾蒙療法

荷爾蒙療法（Hormone therapy）係用喺內科或者外科嘅方法，令到攝護腺癌細胞唔可以獲得雙氫睾酮（Dihydrotestosterone，DHT）、喺攝護腺入面產生嘅一種荷爾蒙令到大部分攝護腺癌細胞唔可以生長同擴散。阻止雙氫睾酮通常會令到攝護腺癌停止生長甚至萎縮嘅 但係荷爾蒙療法好少治療攝護腺癌因為癌症最初對荷爾蒙療法會有反應，但係到一至到兩年之後癌症對治療有抗性。所以呢荷爾蒙療法，通常用喺已經擴散嘅攝護腺癌。亦都會用係某一啲做放射治療或者手術嘅病人，幫助防止攝護腺癌復發。攝護腺癌荷爾蒙療法係瞄準身體生產雙氫睾酮嘅方法。

反饋環路包括睾丸、下丘腦、腦下垂體、腎上腺和攝護腺控制雙氫睾酮嘅血中濃度。
首先，雙氫睾酮嘅低血液濃度，刺激下丘腦生產促性腺激素釋放激素（Gonadotropin-releasing hormone，GnRH）。性腺激素釋放素GnRH，然後刺激腦下垂體生產黃體生成素（Luteinizing hormone，LH），同埋會刺激睪丸生產睾酮（Testosterone）。最後，睾酮從睾丸和脫氫表雄酮（Dehydroepiandrosterone，DHEA）從腎上腺，刺激攝護腺生產更加多雙氫睾酮。荷爾蒙療法用中斷呢到在任何一個點，可以減少雙氫睾酮嘅濃度。

### 放射治療
放射治療（Radiation Therapy）又稱為「電療」，係利用高能量X光集中治療前列腺癌，並破壞前列腺癌細胞。但由於前列腺緊貼直腸，即使係精準嘅放射治療都會產生輻射影響到直腸，或會引起大便出血、直腸發炎等問題。但現時可以透過注射水凝膠嘅新技術減低呢方面副作用，亦可減低引致勃起功能障礙嘅機會。

## 註
# 
#  van der Cruijsen-Koeter IW, Vis AN, Roobol MJ, Wildhagen MF, de Koning HJ, van der Kwast TH, Schroder FH. *Comparison of screen detected and clinically diagnosed prostate cancer in the European randomized study of screening for prostate cancer, section rotterdam.* Urol. 2005 Jul;174(1):121-5. PMID 15947595
# 崔家倫醫生(2020),前列腺癌靶向治療最新發展 前列腺癌靶向治療最新發展
#馬偉傑醫生 蘇子謙醫生(2022),【治療前列腺癌新知識】下集-前列腺癌治療新方案 前列腺癌治療新方案
太平紳士

**太平紳士**（**Justice of the Peace**，**JP**）係一種源於英國，由政府委任民間人士擔任維持社區安寧、防止非法刑罰同埋處理一啲較簡單法律程序嘅職銜。做太平紳士唔一定要讀過書或者有乜乜資格。而家英國嘅英格蘭同威爾斯、澳洲、紐西蘭，馬來西亞、美國、新加坡呢啲國家以及香港都有太平紳士制度，但係各地區對太平紳士嘅定義唔同；要求亦有分別。

## 英國、英聯邦國家以及香港嘅太平紳士制度
### 聯合王國
#### 英格蘭及威爾斯
喺英格蘭同埋威爾斯，太平紳士即係裁判官，對輕微嘅刑事同民事案件有司法管轄權。

喺英格蘭同埋威爾斯，只要有下面嘅資格，都可以申請做太平紳士：
* 年滿十八歲，未到六十五歲
* 願意宣誓效忠，唔係英國國民都得

太平紳士到咗七十歲就要退休。

下列人等，就冇擔任太平紳士嘅格：

* 冇良好品格，包括有案底
* 駕駛執照釘牌多過十二個月，同之後嘅十年，都唔申請得做太平紳士
* 駕駛執照釘牌少過十二個月，同之後嘅五年，唔申請得做太平紳士
* 警察同佢嘅近親，連文職人員都唔得
* 英國皇家三軍部隊成員
* 英國國會議員
* 搞緊政治庇護嘅人

#### 蘇格蘭

#### 北愛爾蘭

### 香港
香港政府，現時根據《太平紳士條例》（香港法例五百一十章）委任太平紳士。

1972年前，香港非官守太平紳士，有權提名一個立法局議員，1972年取消。

### 澳洲
#### 維多利亞省
澳洲維多利亞省嘅太平紳士，主要係由省嘅檢察官向省總督提名，再由省總督委任。

#### 昆士蘭省
根據昆士蘭省嘅現行規定，要委任做太平紳士嘅資格：

* 澳洲公民
* 年滿十八歲
* 州選舉嘅合資格選民
* 有良好品格

### 馬來西亞
喺馬來西亞，太平紳士嘅職能，好大程度上已經俾裁判官代替。但係有啲州政府，重繼續將太平紳士當係一種榮譽嚟頒。喺2004年，有批太平紳士向聯邦政府要求，為咗清理喺法院積壓嘅案件，畀太平紳士做第二級裁判官。

## 美國嘅太平紳士制度

## 註

## 出面網頁

* 香港政府太平紳士網頁
* Justices of the Peace - australia.gov.au
* 新加坡總理辦公室太平紳士網頁
* 英國政府太平紳士網頁
蠔

**蠔**（Oyster）歸軟體動物門雙殼綱。人養嚟食嘅。

## 名
廣東話蠔同閩南話**蚵仔**或**蠔仔**（ô-á）（漢字作）都幾似，國語亦都叫**牡蠣**、**海蠣子**。蠔仔喺廣東話係講丁咁大（帶陰平聲）隻嘅蠔。

## 營養價值
一打蠔含110卡路里，有唔少鐵、鈣同埋維他命A。據講食蠔有刺激嘅效果，佢含有豐富嘅鋅係比較科學嘅解釋。

## 生活環境
生活喺海水或者鹹淡水交界，食浮游生物。

## 種類
著名嘅品種有法國銅蠔、澳洲石蠔、太平洋蠔（原產東北亞，現引入美國華盛頓州）等。

香港流浮山亦以出蠔聞名。中國廣東就以寶安沙井蠔最出名。

## 煮法
* 生食，加檸檬汁、辣汁或者雞尾酒醬汁咁；喺法國、美國同埋中國大連成日見。

### 中式熟食
* 大連地方經常用喺火鍋度。
* 薑蔥焗
* 晒成蠔豉
* 蠔油
* 燒烤

### 閩式熟食
* 蚵仔煎：蚵仔混合番薯粉、雞蛋、青菜所製成，係閩南、台灣出名小食。
* 蚵仔麵線：蚵仔裹太白粉後，加豬腸同埋麪線一齊煮，係閩南、台灣出名小食。
* 蚵仔酥：蚵仔裹地瓜粉或太白粉後，入鍋油炸，係閩南、台灣出名小食。
* 蠔餅：用蠔肉同埋麵粉整成圓形嘅油炸食品，福州風味小食。

### 西式熟食
* 煙燻同埋油炸（美國常用）
* 窮細路蠔三文治（Po' boy）喺美國嘅路易斯安娜州好出名。

## 珍珠
蠔會生產出珍珠。

## 殼嘅用途
蠔殼磨光可以鋪窗門，燒成灰可以砌牆（澳門舊城牆遺址都係用佢起出嚟）。澳門有條村叫燒灰爐，名都係咁來。香港海下灣嘅石灰窯，用蠔殼燒灰，整來畀人起屋用。香港舊時唔少石灰廠做石灰，都係用蠔殼。

## 食用季節
傳說喺五至八月唔適宜生食蠔，而事實上當時正值蠔嘅繁殖季節，肉質差啲，不過食咗唔會影響健康。英國國會亦立法保護。

## 同澳門嘅關係
澳門因為原產蠔，又叫「濠鏡」、「濠江」，之前叫「蠔」，因個名從「虫」，不雅，所以改名。澳門嘅產蠔業直到1980年代先衰落。

## 文獻
根據唐人劉恂喺《嶺表錄異》卷三記載：「蠔即牡蠣也。其初生海島邊，如拳而四面漸長，有高一二丈者，巉巖如山。每一房內，蠔肉一片，隨其所生，前後大小不等。每潮來，諸蠔皆開房，見人即合之。海夷盧亭往往以斧揳取殼，燒以烈火，蠔即啟房。挑取其肉，貯以小竹筐，赴墟市以易酒。肉大者，醃為炙；小者，炒食。肉中有滋味，食之即能壅腸胃。」

## 相簿

Image:Crassostrea_gigas_p1040847.jpg|太平洋蠔 *Crassostrea gigas*
Image:Open Oyster Lyon market.JPG|打開咗嘅蠔
Image:Oysters_p1040741.jpg|碟上展示嘅生蠔
Image:Oyster knife DSC09237.jpg|開蠔刀
Image:Belon_oysters_at_Belon_river,_France.jpg|法國銅蠔
Image:Oyster culture in Belon, France 01.jpg|法國養蠔場


## 參考

## 出面網頁
* 英文維基書本：西式牡蠣食譜
梧桐山尾

**梧桐山尾**（Ng Tung Shan Mi）喺中國深圳，係梧桐山徧西嘅山脊，喺豆腐頭以西。

梧桐山尾南便係長界，西南係蓮塘，東南有大同頂。
三行用語

**三行用語**係三行行內嘅一啲術語，方便溝通，有時一般人唔一定聽得明。

## 電器
*曲架掣
*單支線

## 水喉
*短仔
*曲
*波曲制
*叻咕

## 木工
*力架
*凸鼓
*凹齒
*帶帽
*跌級
*標角
*倒角
*雞咀
*馬肚
*踭籠
*吊腳
*止口
*渣腰
*交止辣
*墨殼
*交止鋸 
*運鋸 
*柳鉋
*拉線鉋 
*止口鉋
*槽鉋
*奀鉋
*木彎鉋

## 油漆
*私那

## 裝修
*紙巾灰
*牛奶水
*福粉

## 其他
建築
曲架掣

**曲架掣**（**Cooker switch**），一種用嚟大功率電器嘅開關掣，係 20A 以上先用。

曲架掣亦叫做**燈曲**或**燈曲掣**。

## 注釋

## 拎
*Colour Surrounds 顏色飾框
蓮麻坑

**蓮麻坑**（**Lin Ma Hang**）喺香港新界邊境禁區，係一條村，叫**蓮麻坑村**，亦村附近一帶嘅代表。蓮麻坑地方行政上歸北區，介乎沙頭角同打鼓嶺之間。喺1951年至2016年1月蓮麻坑喺禁區範圍，少人入村，自然風貌重保存得唔錯。

蓮麻坑得條蓮麻坑路出村。北便好近深圳河，過咗河就係深圳。

蓮麻坑舊時鉛礦，因為寶安土話叫鉛礦石做「蓮」，所以叫蓮麻坑。山上便廢礦有個蝙蝠洞，係香港重要蝙蝠棲息地之一，所以香港政府列佢做具特殊科學價值地點（SSSI）。

蓮麻坑村家下住唔過百人。不過喺全盛時期，呢度住過千名村民。村民絕大部份姓葉，係祖籍廣東陸豐嘅客家人，亦都少數姓劉、官同冼。

## 礦山

蓮麻坑嘅礦山有鉛、鋅、黃鐵礦、黃銅礦等。1930年代末，英國人響蓮麻坑礦山採鉛礦。第二次世界大戰期間，日本佔領香港，喺1942年起繼續採礦，用來應付太平洋戰爭。1943年夏天，三個蓮麻坑後生仔，葉維里、葉盤嬌同葉煌青，想炸礦山，等日本無用。不過佢哋爆破失敗，畀新界沙頭角嘅日本憲兵捉咗，打咗一身，畀人折磨，最後放咗。葉維里後尾入咗廣東人民抗日游擊隊，重同沙頭角民兵常備隊攻打蓮麻坑礦山，不過日軍猛烈抵抗，礦山攻唔落。1944年底，當時任東江縱隊偵察員嘅葉維里，再打礦山，呢次行動有200游擊隊員同埋100民工配合，蓮麻坑礦山終於炸爛咗。
家下蓮麻坑礦山上便，重有好多個通風井，不過雜草叢生，井口難察。所以封咗通風井一帶，以免有人墮井。

## 自然生態環境

嘉道理農場做過生態調查，話蓮麻坑嘅風水林同次生林係「生態熱點」，森林中搵到橙頭地鶇（Orange-headed ground thrush）、赤麂、果子狸等。次生林中裏便，亦都第一次喺香港境內搵到麥氏桫欏（*Gymnosphaera metteniana*）。咁即係低地河澗嘅淡水生境，仍然健全。此外，蓮麻坑鉛礦山上有個蝙蝠洞，係香港重要蝙蝠棲息地之一，政府列佢做具特殊科學價值地點（SSSI）。

蓮麻坑生態家下有危機，好似東部走廊計劃、防洪工程、薇甘菊入侵、同非法捕獵野生動物等。

## 古蹟文物
 

## 交通
蓮麻坑村得條去上水嘅59K專線小巴線，約莫一個鐘一班。由上水站附近出發，經文錦渡同新屋嶺。

## 參考

*  「 世 外 桃 源 」 冀 盡 早 脫 離 禁 區 －2007年2月5日 星島日報
* 三攻蓮麻坑炸藥庫──葉維里談抗日威水史 － 2005年6月9日 大公報
* 訪"東縱"香港老戰士聯誼會會長葉維里 － 2003年11月28日 新華網
* 日寇鐵蹄下的苦難/葉維里 － 2005年8月5日 大公報
* 捍禦香港生物多樣化 － 2004年5月4日 嘉道理農場
* 邊 境 禁 區 ( 二 ) 沙 頭 角 鄉 郊 － 香港地方 (網站)
* 麻雀嶺上好風光
* 香園圍設港深新口岸．解禁地多歷史建築．村民籌劃旅遊業 － 2008年03月11日 蘋果日報

## 睇埋

* 具特殊科學價值地點

* 香港邊境禁區
家務

**家務**係屋企嘅事務，簡單如洗衫、晾衫、收衫、燙衫、褶衫、買餸、買米、洗菜、洗米、煲飯、煮餸、炒菜、開飯、洗碗碟、洗地、抹窗、照顧老人家、睇細路、送返學、接放學、睇學生手冊、檢查功課、修理門窗、換光管、拖地等

家務係手板眼見工夫，好似人人都以為識做，講效率，其實都係易學難精，一時唔小心重會有家居意外、火燭都有份。例如洗廁所用漂白水加通渠水會搞出事。

以前有話「男主外、女主內」；而家有話人人有責，「一家人吖嘛」，要分工合作。親子教育講法，小朋友要幫媽咪做家務，學習責任感。例如陪家長去街，要幫手拎嘢，咁先至有家教。

從事家務嘅職業又叫做家務助理、外籍傭工、本地傭工、媽姐、鐘點女傭、管家、服務式住戶房務員等，中國大陸北方嘅叫法係保姆。

## 註
國際太空站

**國際太空站**（The International Space Station；ISS）係喺太空度起嘅研究設施。由1998年開始起。太空站行地球嘅低軌道，離地 350 公里，人眼都睇到，每個鐘飛 27,700 公里，每日兜 15.77 個圈 。

國際太空站由六個機構負責，分別係：美國太空總署（NASA）、俄羅斯聯邦航天局、日本宇宙航空研究開發機構、加拿大航天局、巴西航天局、歐洲航天局（歐洲航天局嘅成員國英國、愛爾蘭、葡萄牙、奥地利同芬蘭就參加國際太空計劃，希臘同盧森堡喺計劃開始之後至加入歐洲航天局。）

## 註
短仔

**短仔**係三行嘅行話，指一段用來駁嘢嘅短水管；銅喉，鐵喉，或者膠喉都得；長度冇定。
香港基本法第23條

**香港基本法第23條**，係香港基本法嘅一條，講及國家安全，包括叛國罪、分裂國家行為、煽動叛亂罪、顛覆國家罪同埋竊取國家機密等等。條文內容指引香港就呢啲方面立法。

## 史
2003年，香港政府喺香港立法會提出《國家安全條例草案》，條文內容俾人認為侵犯人權，破壞言論自由，激發50萬人參與七一遊行反對，政府收返個草案。

2014年4月15號，中共中央總書記習近平主持召開中國共產黨中央國家安全委員會第一次會議，提出「總體國家安全觀」，強調國家安全嘅重要性。2017年10月召開嘅中共十九大將習近平堅持嘅「總體國家安全觀」寫入《中共黨章》。

2020年，全國人大決定兜過香港立法會，直接頒佈《港區維護國家安全法》。

2023年12月18號，香港行政長官李家超喺北京述職嗰時，親自向中共中央總書記習近平匯報，表示將喺2024年完成基本法23條嘅立法工作。

2024年1月30號，香港政府宣佈會重新啟動《基本法》23條立法工作，目標年內通過草案。

2024年3月8號，針對基本法第23條立法嘅《維護國家安全條例草案》正式刊憲，同埋喺當日亦正式喺立法會入面進行首讀同審。同月19號，《維護國家安全條例草案》二讀、三讀同日通過，23條喺同月23號刊憲生效。

## 條文原文
「香港特別行政區應自行立法禁止任何叛國、分裂國家、煽動叛亂、顛覆中央人民政府及竊取國家機密的行為，禁止外國的政治性組織或團體在香港特別行政區進行政治活動，禁止香港特別行政區的政治性組織或團體與外國的政治性組織或團體建立聯繫。」

## 2003年草案
2002年，北京要求香港政府幫廿三條立法。2002年到2004年期間，香港政府打算提出《國家安全條例草案》，訂立叛國、分裂國家、煽動叛亂、顛覆國家、竊取國家機密等等刑事罪名；泛民主派批評條文拑制言論同結社自由，以言入罪。好多專家學者指出「二十三條立法」事宜，中國中央人民政府插手香港事務，不利於一國兩制，損害香港以及中國民主制度嘅實踐。

草案激起市民強烈反彈，以至2003年嘅七一遊行有五十萬人。7月9號政府提交立法會恢復二讀辯論前夕，行政會議成員田北俊劈炮，香港政府最尾暫時收返，暫停立法，之後廿年冇再提交。

## 2020年全國性法例
梁振英、林鄭月娥做香港特首任內，中國中央政府不時向香港政界施壓，要爲廿三條立法。到咗2020年，經過反修例運動之後，全國人大決定直接用《基本法》附件三嘅中央政府預留權力，兜過香港立法會，用「全國性法律」機制頒佈《中華人民共和國香港特別行政區維護國家安全法》。

## 2024年草案
隨住《香港國安法》將香港嘅泛民主派反對聲音壓制住，時任行政長官李家超認為係合適時機重啟廿三條立法，喺2024年1月啟動相關工作，又透露會設立「反駁隊」去反駁被當局認為係「抹黑」或者「惡意攻擊」嘅資訊。

《維護國家安全條例》嘅草案內容喺2024年3月8號正式刊憲公布，同埋喺當日亦正式喺立法會入面進行首讀同審。同月19號，《維護國安條例草案》二讀、三讀同日通過。2024年3月23號，《維護國安條例草案》刊憲生效。

## 睇埋
*港區維護國家安全法

## 註




## 出面網頁
*
*
*
*
通菜

**通菜**（**Tung Choi**，學名：***Ipomoea aquatica***）又叫**空心菜**，書面語**蕹菜**（讀：ung³ choi³）。因為樖菜莖（逛陰上聲 kwaang²）通心，所以叫空心菜。係一年生或者多年生嘅草本植物，開白色喇叭形嘅花。通菜又因唔同嘅種植方法分為水蕹同旱蕹兩種。

廣東人認為通菜容易做成抽筋，所以叫通菜做**抽筋[[菜]]** 。

## 名
通菜仲有好多名：竹葉菜、通心菜、藤藤菜、蓊菜，應菜。

## 功效
涼血利尿，潤腸通便，清熱解毒，止血。

## 環境
最特別係好抵得熱。15℃ 到 40℃ 都生得到，適應力強，無論乾地、水田、溝邊都可以種。唔挨得寒，遇霜條梗同啲葉會凍死 。

## 原產地
原產東亞，主要分佈喺亞洲溫熱帶地區。

## 菜譜
* 椒絲腐乳蒜茸炒通菜
* 蒜蓉炒通菜

## 睇埋
* 通菜街

## 攷
Aiko

**aiko**，原名**柳井愛子**，（）係一個日本嘅女流行歌手。

## 音樂
#### [[細碟]]
# **明日**（1998年7月17號）[] [Ashita]
# **泣蟲**（1999年3月3號） [] [Naki-mushi]
# **花火**（1999年8月4號） [] [Hanabi]
# **甲蟲**（1999年11月17號）[] [Kabutomushi]
# **櫻花開花嗰陣**（2000年2月17號） [] [Sakura no Toki]
# **Boyfriend**（2000年9月20號）[] [Booifurendo]
# **初戀**（2001年2月21號）[] [Hatsukoi]
# **ROSIE**（2001年5月30號） [] [Roojii]
# **晚安**（2001年11月21號）[] [Oyasuminasai]
# **與你握手**（2002年4月24號）[] [Anata to Akushu]
# **下次再見嗰時**（2002年8月14號）[] [Kondo made niwa]
# **蝴蝶結**（2003年4月23號）[] [Choucho musubi]
# **仙女座**（2003年8月6號）[] [Andoromeda]
# **髮際**（2003年11月6號） [] [Eriashi]
# **包包**（2004年4月28號） [] [Kaban]
# **花風**（2004年9月1號） [] [Hanakaze]
# **三國車站**（2005年2月16號）[] [Mikuni eki]
# **亮晶晶**（2005年8月3號）[] [Kirakira]
# **Star**（2005年11月30號）[] [Sutaa]
# **雲是白蘋果是紅**（2006年7月12號）[] [Kumo wa Shiro Ringo wa Aka]
# **幸福**（2007年5月30號） [] [Shiawase]
# **沒有星星的世界／横顔**（2007年8月22號）[] [Hoshi no Nai Sekai／Yokogao]
# **二人**（2008年3月12號）[][Futari]
# **KissHug**（2008年7月23號）[KisuHagu]
# **milk／嘆息之吻**（2009年2月18號）[][Miruku／Nageki no Kisu]

#### [[大碟]]
# **細細圓圓嘅好日子**（1999年4月21號） [Chiisana Marui Koujitsu]
# **櫻花樹下**（2000年3月1號） [Sakura no Ki no Shita]
# **夏服**（2001年6月20號）  [Natsufuku]
# **留住秋天**（2002年9月4號） [Aki, Soba ni Iru yo]
# **破曉嘅情書**（2003年11月27號） [Akatsuki no Rabu Retaa]
# **夢想嘅直路**（2005年3月2號） [Yume no Naka no Massugu na Michi]
# **佢**（2006年8月23號） [Kanojo]
# **秘密**（2008年4月2號） [Himitsu]

#### DVD/VHS
# **Love Like Pop**（2000年11月22號）
# **大聲唱歌嘅狗**（2000年11月22號） [Utau Inu]
# **喺有樂町見面呀 ~Love Like Pop Vol.VI~**（2002年3月20號） ~Love Like Pop Vol.VI~ [Yuuraku-chou de Aimashou]
# **大聲唱歌嘅狗2**（2003年3月19號）2 [Utau Inu Tsuu]
# **Love Like Rock**（2004年4月14號）
# **LOVE LIKE POP add.**（2005年5月11號）
# **大聲唱歌嘅狗3**（2006年9月20號）3 [Utau Inu Surii]
# **LOVE LIKE POP add. 10th Anniversary**（2007年3月21號）
# **DECADE**（2009年3月4號）

## 出面網頁
新界東北堆填區

**新界東北堆填區**（**North East New Territories (NENT) Landfill**），俗稱**打鼓嶺堆填區**，係香港家下三大垃圾堆填區之一，專用來掉垃圾用。堆填區喺新界打鼓嶺，東北係黃茅坑山，東南係昂塘，南便遠啲係石寨下，西南係龍尾頂，東風坳同銅鑼坑，北便係缸窰。成個區有61公頃，容量3500萬立方米，可以用15年。

堆填區可以由禾徑山路入。

## 出面網頁
*
古洞

**古洞**（**Kwu Tung**）喺香港新界北面，響麒麟山北，河上鄉西南，雙魚河一帶。原本只係一條細村來，喺青山公路南、麒麟山北同雙魚河西之間，家下歐意花園嘅地方，而家下主要講係雙魚河以西（近青山公路一小段河東），河上鄉以西南，馬草壟以南，西到白石凹嘅平地，同埋麒麟山北同東北一帶。由於香港政府將青山公路，古洞可愛忠實之家到粉錦公路尾，上水彩園邨對角一段，叫做古洞段，搞到連帶雙魚河東到上水都畀人誤以為係古洞，所以有時金錢、燕崗、松柏塱、丙崗都當埋入古洞。

古洞一帶有大量竂屋。

## 名
洞或者洞係可能指古越蠻住嘅地方。後尾呢處變咗係圍頭人、客家人同少數潮州人聚居地。

## 地理
今日古洞有三山環抱，南有麒麟山，東北有鳳崗山，西北有白石凹到馬草壟之間唔知叫乜山。麒麟山東有雙魚河，南向北流去上水，同石上河會合。英國人將古洞到上水、粉嶺呢個大谷地叫Long Valley，意思係好長嘅谷。Long Valley呢個名家下用咗來指塱原。

## 原古洞
原本古洞係一條細村，雙魚河西便，同麒麟山東北角交界之處。原本係大唔過東便附近金錢、燕崗同河上鄉三條村。

條村響上水到新田兩大村路上正中間，條路由上水向西南行到松柏塱，轉西行，過雙魚河到古洞，古洞向西行，過坳再向西行就到新田。英國人將呢條路變成青山道，即後尾嘅青山公路。而古洞有路南行到石崗，出古泂南行過雙魚河到担水坑，向西南經唐公嶺到蓮塘尾，再南行到打石湖，過坳到亞公田，再落係上輋、竹坑、橫台山同石崗。其中蓮塘尾到橫台山呢段，後尾開成粉錦公路。

原古洞村嘅田地主要響麒麟山腳，同向北嘅谷地平原。北便田地後尾都變成家下屋地廠地。

## 今日古洞村
今日古洞村，經已唔係原居民村，面積都幾大，村屋都幾散下，佢北便同馬草壟交接，東北便接河上鄉，東便接燕崗，東南便接金錢。家下分為兩村，一北一南，分界響河上鄉路同青山公路洲頭段。行政上，兩個都歸入上水鄉事委員會之下。雖則話係兩個村，實際上係好多條村夾成。

北村有374公頃，約莫住咗1500人，分五區，即係東方區、塘角區、煙寮區、聯和區同埋鳳崗區。上水展能運動村以南一帶，有約莫50間工廠，多數係木廠、廢物回收場、食品廠同車廠。

南村由石仔嶺伸到去古洞水塘。

## 發展
香港政府計劃將古洞粉嶺公路北面，發展為邊界市鎮。古洞北新市鎮佔地498公頃，設計容量為10萬人。

新市鎮南便有港鐵落馬洲支線穿過，並且喺新市鎮中心預留古洞站。

## 注
黑枕燕鷗

**黑枕燕鷗**（*Sterna sumatrana*）係一種分布喺熱帶同亞熱帶嘅海鳥。係燕鷗嘅一種。

## 特徵
大約有30厘米長。個身差唔多全白色，只係長大後對眼至後尾枕位置係黑色。尾長有開义，咀同腳黑色。 

## 習性
群居性海鳥，會同其他燕鷗住埋一齊。繁殖時期時時企響荒島啲岩石上面。鍾意食魚，魷魚等。天敵有猛禽同人。

## 分布
太平洋西部至印度洋

## 資料來源
*《香港及華南鳥類》,ISBN-10:962-02-0360-7, ISBN-13:978-962-02-0360-2
*《燕鷗：海上的精靈》小冊子

## 另見
*燕鷗
*香港鳥類
花細狹口蛙

**花細狹口蛙**（*Kalophrynus interlineatus*），又叫**條紋狹口蛙**，係一種原產東南亞嘅小型青蛙。平均身長約40毫米，最長可達60毫米。頭細，咀尖，鍾意食白蟻、紅蟲。可以憑叫聲搵到佢哋。

## 資料
*《蛙蛙世界：香港兩棲動物圖鑑》 ISBN 988-211-312-5

## 睇埋
*香港兩棲類
亞洲電視文化資訊頻道

**亞洲電視文化資訊頻道**（簡稱**aTV5**，英語：**Plus TV**）係香港亞洲電視一條以標清格式播放嘅頻道，頻道冧巴係15，並以16:9闊屏幕畫面播。呢條頻道喺2007年12月31號開始播。呢個台多數播紀錄片同文化有關嘅節目，包括國家地理頻道、Discovery Channel（探索頻道）、英國廣播公司、日本放送協會（NHK）、港台電視部等有關嘅外購節目。呢條頻道要用升級版DMB-T/H接收器先至收到。

2008年夏季奧林匹克運動會舉行期間曾經改叫**奧運15台**，連埋本港台、奧運13台、奧運14台同埋高清奧運19台全天侯多角度直播奧運賽事。

由於亞洲電視重組佢嘅數碼地面電視頻道，文化資訊頻道自2009年4月1號起停播，一啲文化資訊頻道嘅節目轉至亞洲高清台繼續播放。而頻道冧巴15就畀咗中國中央電視台中文國際頻道（原頻道冧巴17）。

## 攷

類:停播咗嘅電視台或頻道
亞洲電視魅力資訊頻道

**亞洲電視魅力資訊頻道**（簡稱**aTV4**，）係香港亞洲電視一條以標清格式播放嘅數碼頻道，頻道冧巴係14，並用16:9闊屏幕畫面播。呢條頻道喺2007年12月31號開始播。呢條頻道多數播購物、潮流及娛樂等有關資訊性嘅節目，並有少少連續劇。呢條頻道要用升級版DMB-T/H接收器先至收到。

2008年夏季奧林匹克運動會舉行期間曾經改叫**奧運14台**，連埋本港台、奧運13台、奧運15台同埋高清奧運19台全天侯多角度直播奧運賽事。

由於亞洲電視重組佢嘅數碼地面電視頻道，魅力資訊頻道自2009年4月1號起停播，一啲魅力資訊頻道嘅節目轉至亞洲高清台繼續播放。而個頻道冧巴14就畀咗嚟自台灣嘅標清數碼頻道中天亞洲台。